pythainlp/thai-wiki-dataset-v4 huggingface dataset:
มันผิดรึไงถ้าใจอยากจะพบรักในดันเจี้ยน

มันผิดรึไงถ้าใจอยากจะพบรักในดันเจี้ยน หรือ ผิดไหมเมื่อใจจะมีรัก (; โรมาจิ: "Danjon ni Deai o Motomeru no wa Machigatteiru Darō ka") หรือที่รู้จักในชื่อย่อภาษาญี่ปุ่นว่า ดันมาจิ (; โรมาจิ: "DanMachi") เป็นซีรีส์ไลต์โนเวลญี่ปุ่น เขียนโดยฟูจิโนะ โอโมริ และวาดภาพประกอบโดยซูซูฮิโตะ ยาซูดะ ตีพิมพ์โดยสำนักพิมพ์เอสบีครีเอทีฟเป็นหนังสือในเครือจีเอบุงโกะตั้งแต่เดือนมกราคม พ.ศ. 2556 ปัจจุบันวางจำหน่ายถึงเล่มที่ 19 ไลต์โนเวลมีลิขสิทธิ์ในประเทศไทยโดยสำนักพิมพ์เซนชู
ได้รับการดัดแปลงเป็นมังงะสองชุด และดัดแปลงเป็นซีรีส์อนิเมะโทรทัศน์โดยสตูดิโอเจซีสตาฟ ออกอากาศตั้งแต่เดือนเมษายนถึงมิถุนายน พ.ศ. 2558 โอวีเอจำหน่ายในวันที่ 7 ธันวาคม พ.ศ. 2559 อนิเมะฤดูกาลที่สองและภาพยนตร์อนิเมะออริจินอลดัดแปลงประกาศสร้างในเดือนกุมภาพันธ์ พ.ศ. 2561 ภาพยนตร์ชื่อเรื่องว่า "มันผิดรึไงถ้าใจอยากจะพบรักในดันเจี้ยน เดอะมูฟวี่ Arrow of the Orion" ฉายในวันที่ 15 กุมภาพันธ์ พ.ศ. 2562 อนิเมะฤดูกาลที่สองออกอากาศตั้งแต่เดือนกรกฎาคมถึงกันยายน พ.ศ. 2562 อนิเมะฤดูกาลที่สามและโอวีเอมีการประกาศสร้างในวันที่ 27 กันยายน พ.ศ. 2562 ฤดูกาลที่สามเดิมมีกำหนดออกอากาศในเดือนกรกฎาคม พ.ศ. 2563 แต่เลื่อนไปเนื่องจากการระบาดทั่วของโควิด-19. ฤดูกาลที่สามออกอากาศตั้งแต่เดือนตุลาคมถึงธันวาคม พ.ศ. 2563 ฤดูกาลที่สี่ออกอากาศตั้งแต่เดือนกรกฎาคม พ.ศ. 2565 ถึงมีนาคม พ.ศ. 2566 ฤดูกาลที่ห้าออกอากาศตั้งแต่เดือนตุลาคม พ.ศ. 2567 ถึงมีนาคม พ.ศ. 2568
นอกจากนี้ยังมีซีรีส์ไลต์โนเวลภาคแยกชื่อเรื่องว่า "มันผิดรึไงถ้าใจอยากจะพบรักในดันเจี้ยน ภาคพิเศษ: ซอร์ด โอราโทเรีย" เริ่มในเดือนมกราคม พ.ศ. 2557 และมีไลต์โนเวลภาคแยกอีกเรื่องหนึ่งชื่อเรื่องว่า "มันผิดรึไงถ้าใจอยากจะพบรักในดันเจี้ยน: แฟมิเลีย ครอนิเคิล" (วาดภาพประกอบโดย Nilitsu) เริ่มในเดือนมีนาคม พ.ศ. 2560 ไลต์โนเวลภาคแยกทั้งสองเรื่องได้รับการดัดแปลงเป็นมังงะ ซีรีส์อนิเมะโทรทัศน์ดัดแปลงของ "ซอร์ด โอราโทเรีย"ออกอากาศตั้งแต่เดือนเมษายนถึงมิถุนายน พ.ศ. 2560 ไลต์โนเวลภาคแยกทั้งสองเรื่องมีลิขสิทธิ์ในประเทศไทยโดยสำนักพิมพ์เซนชู
มือชี้ปากย้ำ

มือชี้ปากย้ำ บ้างเรียก นิ้วชี้ปากย้ำ  เป็นขั้นตอนในความปลอดภัยในอาชีพสำหรับการหลีกเลี่ยงข้อผิดพลาดโดยการชี้เป็นที่เครื่องบ่งชี้สำคัญและกล่าวขานถึงสภาพของเครื่องบ่งชี้นั้น มือชี้ปากย้ำเป็นเรื่องที่พบเห็นได้ทั่วไปในระบบรางรถไฟญี่ปุ่น ซึ่งจะเรียกขั้นตอนนี้ว่า "ชินซะคันโก" (指差喚呼, "shinsa kanko") และในระบบรางรถไฟจีน การทำสัญญาณและการพูดย้ำเครื่องบ่งชี้เหล่านี้ช่วยให้มีสมาธิได้มากยิ่งขึ้น ระบบนี้ถูกใช้ครั้งแรกโดยพนักงานขับรถไฟและนำมาใช้อย่างแพร่หลายในอุตสาหกรรมญี่ปุ่น มือชี้ปากย้ำไม่ได้เป็นที่นิยมในประเทศอื่น แม้ว่าจะมีการใช้ระบบนี้ในรถไฟใต้ดินนครนิวยอร์กและรถไฟใต้ดินโทรอนโตก็ตาม #เปลี่ยนทาง แนะนำให้ใช้ระบบมือชี้ปากย้ำ ตามการศึกษา ค.ศ. 1994 ของสถาบันวิจัยวิศวกรรมระบบรางแสดงให้เห็นว่ามือชี้ปากย้ำช่วยลดความผิดพลาดได้เกือบ 85% เมื่อทำงานง่าย ๆ อีกทั้งระบบนี้ยังเป็นส่วนหนึ่งของข้อกำหนดการบริหารรางรถไฟในประเทศจีน
เวราอาฆาต

เวราอาฆาต เป็นละครโทรทัศน์ไทยแนวพีเรียด-ดรามา บทประพันธ์โดย เพ็ญศิริ บทโทรทัศน์โดย อาณาจินต์ ผลิตโดย บริษัท เกียรติระพี จำกัด นำแสดงโดย เคลลี่ ธนะพัฒน์, อัชชา นามปาน, ลักษณ์นารา เปี้ยทา, แคทรียา อิงลิช กำกับการแสดงโดย ปกาสิต กิ่งศักดิ์ ออกอากาศวันจันทร์ - วันพฤหัสบดี เวลา 19.00 - 20.45 น. ต่อจากละคร เรือนร่มงิ้ว
เรตติง.
การตอบรับของละครเรื่องนี้ทั้งหมด 28 ตอนที่ได้ออกอากาศไป (เมื่อวันที่ 16 มิถุนายน พ.ศ. 2564 - วันที่ 3 สิงหาคม พ.ศ. 2564) นีลเส็น ได้วัดค่าเฉลี่ยเรตติงละครจากคนทั่วประเทศไทยอยู่ที่
สีเขียว เรตติงที่มีอันดับสูงที่สุดในละครแต่ละตอนจะแสดงด้วย 
สีแดง เรตติงอันดับต่ำที่สุดในละครแต่ละตอนจะแสดงด้วย
สีน้ำเงิน เรตติงเฉลี่ยของละครจะแสดงด้วย
รัฐประหาร 18 ฟรุกตีดอร์

รัฐประหารในวันที่ 18 ฟรุกตีดอร์ ปี 5  ตรงกับวันที่ 4 กันยายน ค.ศ. 1797 ในปฏิทินสาธารณรัฐฝรั่งเศส เป็นการยึดอำนาจการปกครองในสาธารณรัฐฝรั่งเศสที่ 1 ผู้ก่อการ คือ สมาชิกคณะดีแร็กตัวร์ฝรั่งเศส ซึ่งเป็นรัฐบาลอยู่ในเวลานั้น โดยได้การสนับสนุนจากกองทัพฝรั่งเศส รัฐประหารครั้งนี้มีสาเหตุมาจากผลการเลือกตั้งเมื่อหลายเดือนก่อนหน้า ซึ่งทำให้ผู้สมัครรับเลือกตั้งที่นิยมราชวงศ์ได้รับตำแหน่งส่วนใหญ่ในองค์กรนิติบัญญัติ นำไปสู่ความหวาดกลัวว่า จะเกิดการรื้อฟื้นราชวงศ์บูร์บงและการหวนคืนสู่ระบอบเก่า ปอล บารัส , ฌ็อง-ฟร็องซัว เรอแบล  และหลุยส์ มารี เดอ ลา เรแวลีแยร์-เลโป  สมาชิกคณะดีแร็กตัวร์สามในห้าคน พร้อมด้วยการสนับสนุนจากชาร์ล มอริส เดอ ตาแลร็อง-เปรีกอร์  รัฐมนตรีว่าการต่างประเทศ เป็นผู้ดำเนินการรัฐประหาร มีผลเป็นการยกเลิกการเลือกครั้งที่ผ่านมาและขับผู้นิยมกษัตริย์ออกจากสภานิติบัญญัติ
ภูมิหลัง.
ในการเลือกตั้งเมื่อเดือนเมษายน ค.ศ. 1795 ผู้สมัครรับเลือกตั้งที่นิยมราชวงศ์ได้ตำแหน่งถึง 87 ตำแหน่ง ทำให้เกิดการเปลี่ยนแปลงเสียงข้างมากในองค์กรนิติบัญญัติ ซึ่งประกอบด้วยสภาห้าร้อย  กับสภาผู้อาวุโส  จากฝ่ายนิยมสาธารณรัฐไปเป็นฝ่ายนิยมราชวงศ์ หลังจากนั้นไม่นาน เสียงข้างมากกลุ่มใหม่นี้ก็ยกเลิกกฎหมายหลายฉบับที่เป็นปฏิปักษ์ต่อนักบวชผู้ไม่กระทำสัตย์ปฏิญาณตามธรรมนูญทางแพ่งสำหรับคณะสงฆ์  และที่เป็นปฏิปักษ์ต่อกลุ่มเอมีเกร  ทั้งยังเรียกร้องให้ปลดรัฐมนตรี 4 คนในรัฐบาลฌากอแบ็ง
ภายใต้สภาวะที่ฝ่ายนิยมราชวงศ์มีเสียงข้างมากเช่นนี้ ฟร็องซัว-มารี มาร์กีแห่งบาร์เตเลมี  ซึ่งเป็นที่รับรู้กันว่า นิยมกษัตริย์ ก็ได้รับเลือกจากองค์กรนิติบัญญัติให้เข้าเป็นสมาชิกคณะดีแร็กตัวร์แทนที่เอเตียน-ฟร็องซัว เลอตูร์เนอร์  ที่พ้นจากตำแหน่ง นอกจากนี้ ฟร็องซัว บาร์เบ-มาร์บัว  ก็ได้รับเลือกเป็นประธานสภาผู้อาวุโส และฌ็อง-ชาร์ล ปีเชอกรูว์  ซึ่งมีความเห็นกันอย่างกว้างขวางว่า เป็นผู้เห็นใจในระบอบกษัตริย์และการรื้อฟื้นระบอบกษัตริย์ ก็ได้รับเลือกเป็นประธานสภาห้าร้อย
การยึดอำนาจ.
หลังจากที่นายพล นาปอเลอง บอนาปาร์ต  ส่งเอกสารเกี่ยวกับแผนการกบฏของปีเชอกรูว์ให้แก่คณะดีแร็กตัวร์ คณะดีแร็กตัวร์จึงเห็นว่า องค์กรนิติบัญญัติทั้งหมดกำลังวางแผนล้มล้างสาธารณรัฐ จึงเคลื่อนไหวอย่างรวดเร็ว โดยในเช้าตรู่วันที่ 4 กันยายน ค.ศ. 1797 มีการประกาศกฎอัยการศึกทั่วปารีส และมีการออกกฤษฎีกาว่า ผู้ใดสนับสนุนการนิยมกษัตริย์ หรือการรื้อฟื้นรัฐธรรมนูญ ฉบับ ค.ศ. 1793 ต้องถูกยิงทิ้งทันทีโดยไม่ต้องไต่สวนก่อน และเพื่อสนับสนุนการยึดอำนาจของคณะดีแร็กตัวร์ในครั้งนี้ นายพล ลาซาร์ อ็อช  ผู้บัญชาการกองทหารบกแห่งซ็องบร์และเมิซ  นำกำลังเข้ามาในปารีส และบอนาปาร์ตก็ส่งทหารในสังกัดของชาร์ล-ปีแยร์ โอเฌอโร  เข้ามาเช่นกัน จากนั้น มีการจับกุมฝ่ายนิยมราชวงศ์ เช่น ปีเชอกรูว์, มาร์กีแห่งบาร์เตเลมี และดอมีนิก-แว็งซ็อง ราแมล-นอกาแร  ส่วนลาซาร์ การ์โน  หนีรอดไปได้แต่ถูกจับในภายหลัง มีการเนรเทศผู้ถูกจับกุม 65 คน ซึ่งรวมปีเชอกรูว์, มาร์กีแห่งบาร์เตเลมี และการ์โน ไปยังกาแยน  อนึ่ง นักบวชราว 1,320 รูปก็ถูกเนรเทศด้วยข้อหาว่า "สมรู้ร่วมคิดกันต่อต้านสาธารณรัฐ" นอกจากนี้ มีประกาศยกเลิกผลการเลือกตั้งในจังหวัดทั้ง 49 แห่งของฝรั่งเศส ส่วนตำแหน่งประธานสภาทั้ง 2 ขององค์กรนิติบัญญัตินั้น มีการตั้งฟีลิป อ็องตวน กงต์แมร์แล็ง  กับนีกอลา-หลุยส์ ฟร็องซัว เดอ เนอชาโต  เข้าแทน
เหตุการณ์ภายหลัง.
หลังจากนั้น 2 ปี มีรัฐประหาร 30 แพรรียาล ปี 7  ตรงกับวันที่ 18 มิถุนายน ค.ศ. 1799 และประกาศใช้รัฐธรรมนูญ ปี 7  ในวันที่ 24 ธันวาคม ปีเดียวกัน เป็นอันยุติยุคสมัยแห่งการปฏิวัติฝรั่งเศส และเป็นผลให้นายพล นาปอเลอง บอนาปาร์ต ได้เข้าสู่อำนาจ
ทัพเรือเหนือ

ทัพเรือเหนือ (("Severnyy flot") เป็นกองเรือของกองทัพเรือรัสเซียในแถบอาร์กติก
ตามที่กระทรวงกลาโหมรัสเซียระบุว่า "ทัพเรือเหนือมีประวัติย้อนหลังไปถึงกองเรือที่สร้างขึ้นในปี ค.ศ. 1733 เพื่อปกป้องดินแดนของจักรวรรดิรัสเซีย เส้นทางการค้าทางทะเล และการประมงในทะเลขาวใกล้ชายฝั่งคาบสมุทรโคลา คำสั่งของผู้บัญชาการทหารสูงสุดแห่งกองทัพเรือรัสเซียเมื่อวันที่ 25 พฤษภาคม ค.ศ. 2014 กำหนดให้ปี ค.ศ. 1733 เป็นปีแห่งการก่อตั้งทัพเรือเหนือ และวันที่ 1 มิถุนายนเป็นวันหยุดประจำปี"
ในยุคใหม่ ทัพเรือมหาสมุทรอาร์กติกของอดีตกองทัพเรือจักรวรรดิได้พัฒนามาเป็นกองเรือเต็มของกองทัพเรือโซเวียตในปี ค.ศ. 1933 ในฐานะทัพเรือเหนือ หลังจากได้รับรางวัล เครื่องอิสริยาภรณ์ธงแดง ในปี ค.ศ. 1965 ก็เป็นที่รู้จักอย่างเป็นทางการในชื่อ ทัพเรือเหนือธงแดง ระหว่างยุคโซเวียต ทัพเรือเหนือมีเรือดำน้ำมากกว่า 200 ลำ ตั้งแต่ชั้นขีปนาวุธดีเซล-ไฟฟ้า ไปจนถึงขีปนาวุธนิวเคลียร์แบบใช้พลังงานนิวเคลียร์
เมื่อวันที่ 1 ธันวาคม พ.ศ. 2557 กองเรือได้กลายเป็นองค์ประกอบหลักของกองบัญชาการยุทธศาสตร์ร่วมทัพเรือเหนือที่จัดตั้งขึ้นใหม่ ซึ่งรวมถึงกองทัพรัสเซียทั้งหมดที่อยู่ในแคว้นมูร์มันสค์และแคว้นอาร์ฮันเกลสค์ และบนเกาะนอกชายฝั่งของรัสเซียตามแนวชายฝั่งอาร์กติก มีสถานะเท่าเทียมกันกับมณฑลทหารของรัสเซีย ทัพเรือเหนือได้รับมอบหมายให้รับผิดชอบการปฏิบัติการและการป้องกันภัยในทะเลอาร์กติกตามแนวชายฝั่งทางเหนือของรัสเซีย รวมถึงทะเลแบเร็นตส์และทะเลคารา รวมถึงเส้นทางการเดินเรือทางตะวันตกเฉียงเหนือของรัสเซีย รวมถึงทะเลนอร์เวย์และมหาสมุทรแอตแลนติก
กองบัญชาการและฐานทัพหลักของทัพเรือเหนือตั้งอยู่ที่ เซเวอโรมอร์สค์, แคว้นมูร์มันสค์ โดยมีฐานทัพรองอยู่ที่อื่นในบริเวณอ่าวโคลาที่ใหญ่กว่า ผู้บัญชาการคนปัจจุบันคือ พลเรือเอก อเล็กซานเดอร์ มอยเซเยฟ ซึ่งดำรงตำแหน่งตั้งแต่เดือนพฤษภาคม ค.ศ. 2019 ในเดือนมิถุนายน ค.ศ. 2020 ประธานาธิบดีรัสเซีย วลาดีมีร์ ปูติน ลงนามในคำสั่งบริหารที่ทำให้ทัพเรือเหนือเป็นหน่วยงานบริหารทหารอิสระโดยมีผลตั้งแต่วันที่ 1 มกราคม ค.ศ. 2021
ทัพเรือแปซิฟิก (รัสเซีย)

ทัพเรือแปซิฟิก ((translit: "Tikhookeanskiy flot") เป็นกองเรือของกองทัพเรือรัสเซียในมหาสมุทรแปซิฟิก
กองเรือนี้ก่อตั้งขึ้นในปี 1731 โดยเป็นส่วนหนึ่งของกองทัพเรือจักรวรรดิรัสเซีย เป็นที่รู้จักในชื่อกองเรือทหารโอค็อตสค์ (ค.ศ. 1731–1856) และกองเรือทหารไซบีเรีย (ค.ศ. 1856– 1918) ซึ่งจัดตั้งขึ้นเพื่อปกป้องผลประโยชน์ของรัสเซียในภูมิภาครัสเซียตะวันออกไกลตามแนวชายฝั่งแปซิฟิก ในปี 1918 กองทัพเรือได้รับมรดกจากสหพันธ์สาธารณรัฐสังคมนิยมโซเวียตรัสเซีย จากนั้นสหภาพโซเวียตในปี 1922 โดยเป็นส่วนหนึ่งของกองทัพเรือโซเวียต โดยได้รับการปฏิรูปหลายครั้งก่อนที่จะถูกยกเลิกในปี ค.ศ. 1926 ต่อมาในปี 1932 ได้ก่อตั้งใหม่เป็นทัพเรือแปซิฟิก และเป็นที่รู้จักในชื่อ ทัพเรือแปซิฟิกธงแดง (Краснознамённый Тихоокеанский флот) หลังสงครามโลกครั้งที่สองเนื่องจากได้รับเครื่องอิสริยาภรณ์ธงแดง ในยุคโซเวียต กองเรือยังรับผิดชอบการปฏิบัติการของกองทัพเรือโซเวียตในมหาสมุทรอินเดียและทะเลอาหรับ หลังจากการล่มสลายของสหภาพโซเวียตในปี 1991 ทัพเรือแปซิฟิกธงแดงได้รับการสืบทอดมาสู่สหพันธรัฐรัสเซียซึ่งเป็นส่วนหนึ่งของกองทัพเรือรัสเซียและชื่อปัจจุบันก็ถูกนำมาใช้
กองบัญชาการทัพเรือแปซิฟิกตั้งอยู่ที่ โฟกิโน ซึ่งเดิมคือ วลาดีวอสตอค พร้อมสิ่งอำนวยความสะดวกมากมายภายในอ่าวปีเตอร์มหาราชในดินแดนปรีมอร์เย และ ปิตราปัฟลัฟสค์-คัมชัตสกี และ วิลูชินสค์ในอ่าวอวาชาบนคาบสมุทรคัมชัตคาในดินแดนคัมชัตคา หลังจากการประชุมสุดยอดเอเปครัสเซีย 2012 มีการประกาศว่าฐานทัพเรือหลักของทัพเรือแปซิฟิกในรัสเซียตะวันออกไกลจะถูกย้ายไปยังเมืองโฟกิโน ดินแดนปรีมอร์เย
ทัพเรือแคสเปียน

ทัพเรือแคสเปียน ((#เปลี่ยนทาง ,) เป็นกองเรือยุทธการของกองทัพเรือรัสเซียในทะเลแคสเปียน
ทัพเรือแคสเปียนก่อตั้งขึ้นในเดือนพฤศจิกายน ค.ศ. 1722 โดยคำสั่งของซาร์ปีเตอร์มหาราช นับเป็นส่วนหนึ่งของกองทัพเรือจักรวรรดิรัสเซีย ทัพเรือแคสเปียนเป็นกองเรือยุทธการสีน้ำตาลที่เก่าแก่ที่สุดในกองทัพเรือรัสเซีย ในปี พ.ศ. 2461 กองทัพเรือได้รับมรดกจากสหพันธ์สาธารณรัฐสังคมนิยมโซเวียตรัสเซีย จากนั้นเป็นสหภาพโซเวียตในปี พ.ศ. 2465 ซึ่งเป็นส่วนหนึ่งของกองทัพเรือโซเวียตและได้รับรางวั เครื่องอิสริยาภรณ์ธงแดง ในปี พ.ศ. 2488 หลังจากการล่มสลายของสหภาพโซเวียตในปี พ.ศ. 2534 ทัพเรือแคสเปียนและเรือส่วนใหญ่ตกเป็นมรดกของสหพันธรัฐรัสเซีย
กองบัญชาการทัพเรือแคสเปียนตั้งอยู่ในอัสตราฮัน แต่เดิมอยู่ในบากู (ปัจจุบันอยู่ในประเทศอาเซอร์ไบจาน) ตั้งแต่ปี พ.ศ. 2410 ถึง พ.ศ. 2534 โดยมีสิ่งอำนวยความสะดวกเพิ่มเติมในมาฮัชคาลา (กองบัญชาการจะย้ายไปที่นั่น) และคาสปิสค์ ผู้บัญชาการคนปัจจุบันคือพลเรือตรี อเล็กซานเดอร์ เปชคอฟ
กองเรือยุทธการที่ 5

กองเรือที่ 5 (รัสเซีย: пятая эскадра, translit. "pyataya eskadra", หรือที่รู้จักอย่างเป็นทางการว่า หน่วยปฏิบัติการของกองทัพเรือรัสเซียในทะเลเมดิเตอร์เรเนียน) เป็นกองเรือรบของกองทัพเรือรัสเซียที่รับผิดชอบในการแสดงอำนาจของประเทศรัสเซียในตะวันออกกลางผ่านทะเลเมดิเตอร์เรเนียน
กองเรือถูกจัดตั้งขึ้นครั้งแรกโดยกองทัพเรือโซเวียตในปี ค.ศ. 1963–1964 ระหว่างสงครามเย็นกับสหรัฐ องค์การสนธิสัญญาป้องกันแอตแลนติกเหนือ (NATO) โดยทั่วไปจะเรียกว่า ทัพเรือเมดิเตอร์เรเนียน ของสหภาพโซเวียต (รัสเซีย: Средиземноморский флот) เนื่องจากเป็นศัตรูหลักของทัพเรือที่ 6ของกองทัพเรือสหรัฐ
กองเรือที่ 5 ติดอยู่กับกองทัพเรือรัสเซียหลังจากการล่มสลายของสหภาพโซเวียต กองเรือที่ 5 ถูกปิดใช้งานท่ามกลางการลดขนาดของกองทัพรัสเซียเมื่อวันที่ 31 ธันวาคม ค.ศ. 1992 การรับรู้ถึงภัยคุกคามจากเกราะป้องกันขีปนาวุธของอเมริกาที่วางแผนไว้ในโปแลนด์ในปี ค.ศ. 2009–10 และการแทรกแซงของเนโตในซีเรียในปี ค.ศ. 2014 รัสเซียได้เปิดใช้งานฝูงบินที่ 5 ในปี ค.ศ. 2013 เพื่อสนับสนุนรัฐบาลของประธานาธิบดีบัชชาร อัลอะซัดในซีเรีย
ตั้งแต่ปี ค.ศ. 2013 กระทรวงกลาโหมของรัสเซียระบุอย่างเป็นทางการว่ากองเรือนี้เป็น หน่วยปฏิบัติการของกองทัพเรือรัสเซียในทะเลเมดิเตอร์เรเนียน
ประเทศอินเดียในเอเชียนเกมส์ 2022

ประเทศอินเดียในเอเชียนเกมส์ 2022 มีกำหนดจะแข่งขันในเอเชียนเกมส์ 2022 ที่เมืองหางโจว มณฑลเจ้อเจียง ประเทศจีน ตั้งแต่วันที่ 23 กันยายน พ.ศ. 2566 ถึง 8 ตุลาคม พ.ศ. 2566 อย่างไรก็ตาม เนื่องจากการระบาดของโรคติดเชื้อไวรัสโคโรนาสายพันธุ์ใหม่ (โควิด-19) ในประเทศจีน การแข่งขันจึงถูกเลื่อนออกไป
มวยสากล.
นักมวยหญิงที่ได้เหรียญรางวัลในเอเชียนเกมส์ 2022
ประเทศอินโดนีเซียในเอเชียนเกมส์ 2022

ประเทศอินโดนีเซียในเอเชียนเกมส์ 2022 มีกำหนดจะแข่งขันในเอเชียนเกมส์ 2022 ที่เมืองหางโจว มณฑลเจ้อเจียง ประเทศจีน ตั้งแต่วันที่ 23 กันยายน พ.ศ. 2566 ถึง 8 ตุลาคม พ.ศ. 2566 อย่างไรก็ตาม เนื่องจากการระบาดของโรคติดเชื้อไวรัสโคโรนาสายพันธุ์ใหม่ (โควิด-19) ในประเทศจีน การแข่งขันจึงถูกเลื่อนออกไป
ประเทศเนปาลในเอเชียนเกมส์ 2022

ประเทศเนปาลในเอเชียนเกมส์ 2022 มีกำหนดจะแข่งขันในเอเชียนเกมส์ 2022 ที่เมืองหางโจว มณฑลเจ้อเจียง ประเทศจีน ตั้งแต่วันที่ 23 กันยายน พ.ศ. 2566 ถึง 8 ตุลาคม พ.ศ. 2566 อย่างไรก็ตาม เนื่องจากการระบาดของโรคติดเชื้อไวรัสโคโรนาสายพันธุ์ใหม่ (โควิด-19) ในประเทศจีน การแข่งขันจึงถูกเลื่อนออกไป
รายชื่อผู้ชนะชาร์ตโชว์แชมเปียน (ค.ศ. 2022)

ชาร์ต"โชว์แชมเปียน" เป็นรายการชาร์ตเพลงทางโทรทัศน์ของเอ็มบีซีเอ็มในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
รายการโชว์แชมเปียนเริ่มเปิดเผยคะแนนเหมือนรายการเพลงอื่น ๆ ตั้งแต่วันที่ 14 กรกฎาคม 2021
ในปี 2022 มี 29 ซิงเกิลที่ได้อันดับที่หนึ่งในชาร์ต และ 23 ศิลปินได้รับถ้วยรางวัลอันดับหนึ่ง "Beatbox" โดยเอ็นซีทีดรีม มีคะแนนสูงสุดที่ 9,810 คะแนน ในการออกอากาศเมื่อวันที่ 8 มิถุนายน "Shut Down" โดยแบล็กพิงก์ เป็นเพลงเดียวที่ได้รับ Triple Crown
ตำบลเมฮ์แรวอน

เมฮ์แรวอน  เป็นตำบลในอำเภอกลาง เทศมณฑลเนคอ จังหวัดมอแซนแดรอน ประเทศอิหร่าน แบ่งออกเป็น 18 หมู่บ้าน จากสำมะโน พ.ศ. 2549 ตำบลนี้มีประชากร 10,884 คนใน 2,681 ครัวเรือน
ปราสาทเอดินบะระ

ปราสาทเอดินบะระ  เป็นปราสาทสำคัญทางประวัติศาสตร์ของเมืองเอดินบะระ ในสกอตแลนด์ ตั้งอยู่บนยอดเนินเขาคาสเซิลร็อค ซึ่งเป็นที่อยู่อาศัยของมนุษย์มาตั้งแต่สมัยยุคเหล็ก แต่ที่มาในช่วงแรกนั้นยังไม่ปรากฎหลักฐานที่ชัดเจน ในอดีตนั้นได้เคยมีปราสาทที่เป็นพระราชฐานในบริเวณเดียวกันนี้ตั้งแต่รัชสมัยของพระเจ้าเดวิดในสมัยศตวรรษที่ 12 และเป็นพระราชฐานเรื่อยมาจนถึงปีค.ศ. 1633 
ตั้งแต่ศตวรรษที่ 15 เป็นต้นมา บทบาทของปราสาทในฐานะพระราชฐานนั้นได้เริ่มลดความสำคัญลง และในศตวรรษที่ 17 ได้กลายมาเป็นป้อมปราการทางทหารแทน โดยตัวปราสาทนั้นมีความสำคัญในฐานะมรดกสำคัญแห่งชาติสกอตแลนด์ และได้รับการยอมรับมากขึ้นตั้งแต่ต้นศตวรรษที่ 19 เรื่อยมาโดยมีโครงการบูรณะสำคัญหลายครั้งในรอบกว่า 150 ปีที่ผ่านมา
คอยน์มาสเตอร์

คอยน์มาสเตอร์  เป็นวิดีโอเกมบนมือถือผู้เล่นเดี่ยวที่เล่นได้ฟรี สร้างโดยสตูดิโอ Moon Active สัญชาติอิสราเอล ตัวเกมมียอดดาวน์โหลดมากกว่า 100 ล้านครั้ง "คอยน์มาสเตอร์" เป็นเกมมือถือที่ทำรายได้สูงสุดในสหราชอาณาจักร (ตั้งแต่เดือนกุมภาพันธ์ พ.ศ. 2562) และเยอรมนี (ตั้งแต่เดือนมิถุนายน พ.ศ. 2562) รูปแบบการเล่นนั้นเรียบง่าย สิ่งที่คุณต้องทำคือรวบรวม การหมุนฟรีและหมุนสล็อตมิชน์เพื่อรับเหรียญ จากนั้นใช้เหรียญเหล่านั้นเพื่อสร้างหมู่บ้าน
พระราชบัญญัติสกอตแลนด์ ค.ศ. 1998

พระราชบัญญัติสกอตแลนด์ ค.ศ. 1998 (หมวดที่ 46) เป็นพระราชบัญญัติแห่งรัฐสภาสหราชอาณาจักรเพื่อจัดตั้งรัฐสภาสกอตที่มีการกระจายอำนาจและมีอำนาจเปลี่ยนแปลงภาษี และเพื่อจัดตั้งรัฐบาลสกอต (ขณะนั้นเรียก คณะบริหารสกอต) ถือเป็นกฎหมายรัฐธรรมนูญที่สำคัญที่สุดฉบับหนึ่งซึ่งรัฐสภาสหราชอาณาจักรอนุมัติขึ้นในระหว่างเวลาตั้งแต่มีการอนุมัติพระราชบัญญัติประชาคมยุโรปใน ค.ศ. 1972 ไปจนถึงการอนุมัติพระราชบัญญัติสหภาพยุโรป (การถอนตัว) ใน ค.ศ. 2018 และยังเป็นกฎหมายฉบับสำคัญที่สุดที่มีผลกระทบต่อสกอตแลนด์นับตั้งแต่มีพระราชบัญญัติสหภาพ ค.ศ. 1707 ซึ่งใช้ลงสัตยาบันต่อสนธิสัญญาสหภาพ และนำไปสู่การยุบรัฐสภาแห่งสกอตแลนด์ในที่สุด
การผนวกภาคใต้และภาคตะวันออกของยูเครนเข้ากับรัสเซีย

วันที่ 30 กันยายน 2565 รัฐบาลรัสเซียลงนามสนธิสัญญารับเข้าเป็นสมาชิก (accession treaty) กับข้าราชการที่รัสเซียแต่งตั้ง เป็นการผนวกแคว้น 4 แคว้นของยูเครนซึ่งรัสเซียยึดครองได้บางส่วน ประกอบด้วยแคว้นดอแนตสก์ แคร์ซอน ลูฮันสก์ และซาปอริฌเฌีย เป็นส่วนหนึ่งของรัสเซีย โดยพื้นที่ 4 แคว้นนี้คิดเป็นประมาณ 15% ของดินแดนยูเครนทั้งหมด ทั้งนี้แคว้นทั้งสี่ยังคงมีการสู้รบ และประชากรส่วนใหญ่หนีออกจากพื้นที่ตั้งแต่รัสเซียเริ่มรุกรานยูเครนในปี 2565 มีพิธีผนวกดินแดนอย่างเป็นทางการในกรุงมอสโกโดยมีหัวหน้าจากทั้ง 4 แคว้นกับวลาดีมีร์ ปูติน ประธานาธิบดีรัสเซีย เข้าร่วม ขณะที่ยูเครน สหภาพยุโรป และสหประชาชาติล้วนแถลงว่าพิธีการผนวกดินแดนนี้ไม่มีคุณค่าทางกฎหมาย การผนวกดินแดนดังกล่าวเป็นการสร้างสะพานบกระหว่างแผ่นดินใหญ่รัสเซียกับไครเมียซึ่งรัสเซียผนวกไปตั้งแต่ปี 2557 นอกจากนี้เหตุดังกล่าวยังนับว่าเป็นการผนวกดินแดนใหญ่สุดของยุโรปนับตั้งแต่สงครามโลกครั้งที่สอง
การผนวกดินแดนดังกล่าวเกิดขึ้นหลังมีการจัดการลงประชามติโดยทางการที่รัสเซียหนุนหลังในแคว้น 4 แคว้นนี้ ซึ่งถูกสหประชาชาติประณาม ประชาคมนานาชาติไม่รับรองการผนวกดินแดนนี้ ไม่กี่ชั่วโมงหลังมีการประกาศ วอลอดือมือร์ แซแลนสกึย ประธานาธิบดียูเครน ประกาศว่ายูเครนจะเริ่มกระบวนการขอเข้าร่วมเนโทโดยใช้ช่องทางเร่งด่วน
จึงเชียง

ท่านผู้หญิงเชียง มีนามเดิมว่า เชียง หรือ จึงเชียง เป็นท่านผู้หญิงพิษณุโลกในฐานะเอกภริยาของเจ้าพระยาพิษณุโลก (เรือง) และเป็นสตรีในประวัติศาสตร์กรุงศรีอยุธยาที่มีบทบาทในการต่อต้านการเข้ายึดเมืองพระพิษณุโลกของเจ้าฟ้าจีดในช่วงสงครามการเสียกรุงศรีอยุธยาครั้งที่สอง
ประวัติ.
ในพงศาวดารไทย กล่าวว่า ท่านผู้หญิงเชียง เป็นภรรยาของเจ้าพระยาพิษณุโลก (เรือง) ไม่ปรากฎนามมารดา มีนิวาสสถานเดิมในกำแพงเมืองกรุงศรีอยุธยาที่บริเวณบ้านประตูจีนตั้งแต่รัชกาลสมเด็จพระเจ้าอยู่หัวบรมโกศ เป็นสตรีเชื้อสายจีนบุตรีของพระยาราชสุภาวดี (โกวผก) รั้งตำแหน่งสมุหนายก ชาวจีนสกุลเฉิน (แซ่ตัน หรือแซ่ตั้ง) ย่านบ้านประตูจีน เชื้อสายเจ้าพระยาอภัยราชา (โกวเฮง) สมุหนายก ซึ่งอาจถึงแก่อสัญกรรมในระหว่างการเสียกรุงศรีอยุธยาครั้งที่สอง และเป็นเครือญาติกับกรมพระเทพามาตย์ (นกเอี้ยง) พระราชชนนีของสมเด็จพระเจ้ากรุงธนบุรี
ท่านผู้หญิงเชียงมีญาติพี่น้องร่วมสายเลือด 4 คน ดังนี้
การต่อต้านการยึดเมืองพิษณุโลกของเจ้าฟ้าจีด.
ขณะที่เจ้าพระยาพิษณุโลก (เรือง) กำลังติดศึกรบกับพม่าที่เมืองสุโขทัยอยู่นั้น ที่เมืองพระพิษณุโลกเหลือเพียงขุนนางเพียงบางส่วน กรมขุนสุรินทรสงคราม (เจ้าฟ้าจีด) เสด็จลี้ภัยจากกรุงศรีอยุธยามายังเมืองพิษณุโลกแล้วขึ้นนั่งเมืองเป็นเจ้าเมืองเสียเอง
ท่านผู้หญิงเชียงจึงแอบหนีลงเรือล่องขึ้นไปเมืองสุโขทัยเพื่อบอกความแก่เจ้าพระยาพิษณุโลก (เรือง) เป็นเหตุให้ต้องเลิกทัพกลางคัน ทำให้ทัพพม่าถือโอกาสเคลื่อนทัพล่วงเลยไปยังกรุงศรีอยุธยา "พระราชพงศาวดาร ฉบับพระราชหัตถเลขา" กล่าวว่า
"ขณะนั้นจึงเชียงภรรยาเจ้าพระยาพิษณุโลก หนีลงเรือน้อยกับพรรคพวกบ่าวไพร่ขึ้นไป ณ เมืองสุโขทัย แจ้งความแก่เจ้าพระยาพิษณุโลกๆ ก็โกรธ จึงเลิกทัพลงมาชุมพลอยู่ ณ หลังเมืองพิจิตร แล้วยกขึ้นไปตั้งค่าย ณ ท้ายเมืองพิษณุโลก ได้รบกับพวกเจ้าฟ้าจีดหลายเพลา เจ้าฟ้าจีดจึงแตกหนีออกจากเมือง"
เจน นาทภูมิ

เจน นาทภูมิ เป็นชื่อในวงการบันเทิงของอดีตนักแสดงดาวร้ายชาวไทย
ประวัติ.
เจน นาทภูมิ มีชื่อจริงว่า อรุณ อิ่มเขียว ต่อมาเปลี่ยนชื่อเป็น ปองพบ เป็นชาวอำเภอบรรพตพิสัย จังหวัดนครสวรรค์ จบชั้นประถมศึกษาปีที่ 7 จากโรงเรียนวัดธรรมจริยาวาส ต.หนองกรด อ.บรรพตพิสัย และย้ายไปเรียนต่อที่วัดเทวสุนทร กรุงเทพมหานคร จนมีอายุ 17 ปี ได้เข้าเรียนวิชาการแสดงหลักสูตรการแสดงชั้นสูงในชั้นขั้นมูลฐาน เมื่อปี 2519 ของสมาคมนักแสดงอาชีพแห่งประเทศไทย เป็นศิษย์การแสดงของสุพรรณ บูรณะพิมพ์ และ ครูฉลวย ศรีรัตนา
ได้เข้าสู่วงการแสดงครั้งแรกคือภาพยนตร์เรื่อง แผ่นดินวิปโยค ปี พ.ศ. 2521 และละครกับค่ายกันตนา เรื่อง "เจ้าซอใจซื่อ" ร่วมกับ ฐาปกรณ์ ดิษยนันทน์ ต่อมาได้แสดงละครเรื่อง ตี๋ใหญ่ และอีกหลาย ๆ เรื่อง โดยบทบาทที่น่าจดจำคือบทตัวร้ายและบทเพื่อนพระเอกและยังเคยมีผลงานภาพยนตร์บนจอเงินเช่น "ไปรษณีย์สื่อรัก" 2529 ฯลฯ การแสดงดังกล่าวทำให้เจอกับปัญหาของเอฟเฟกต์จนเกิดอาการหูดับ ถึงขั้นไม่ได้ยินเสียงอะไรเลย จึงไม่ได้รับงานแสดงอีก
เจน เสียชีวิตเมื่อวันที่ 11 กุมภาพันธ์ พ.ศ. 2563 จากโรคประจำตัว สิริอายุรวม 62 ปี
วัดสมอราย (อำเภอเมืองนครราชสีมา)

วัดสมอราย สร้างขึ้นเมื่อ พ.ศ. 2299 เป็นวัดราษฎร์ สังกัดมหานิกาย ตั้งอยู่เลขที่ 432 ถนนมุขมนตรี ตำบลในเมือง อำเภอเมืองนครราชสีมา จังหวัดนครราชสีมา
การสร้างวัดสันนิษฐานจากภูมิทัศน์บริเวณรอบวัด ในสมัยนั้นมีต้นสมอเกิดขึ้นเรียงรายมากมาย ชาวบ้านจึงถือเอาเหตุนี้มาตั้งชื่อวัดสืบมา
ต่อมาเมื่อปี พ.ศ. 2502 จึงได้รับพระราชทานวิสุงคามสีมา 
 อุโบสถ 
 ศาลาการเปรียญ 
 กุฏิสงฆ์ 
 หอกลอง-ระฆัง
วัดราชสีมา

วัดราชสีมา หรือ วัดราชสีมาราม สร้างขึ้นเมื่อ พ.ศ. 2480 เดิมชื่อว่า วัดมะค่าโบสถ์ เป็นวัดราษฎร์ สังกัดมหานิกาย ตั้งอยู่ที่ถนนมิตรภาพ ตำบลในเมือง อำเภอเมืองนครราชสีมา จังหวัดนครราชสีมา
ต่อมาปี พ.ศ. 2533 พระศรีธรรมาภรณ์ ได้เปลี่ยนชื่อวัดเป็น วัดราชสีมาราม เนื่องจากเป็นวัดหน้าเมืองโคราช เป็นเส้นทางสู่ตัวเมืองนครราชสีมา และภาคอีสาน
ต่อมาเมื่อวันที่ 13 มกราคม พ.ศ. 2538 จึงได้รับพระราชทานวิสุงคามสีมา 
 อุโบสถ 
 ศาลาการเปรียญ 
 กุฏิสงฆ์ 
 หอกลอง-ระฆัง 
 ศาลาบำเพ็ญกุศล และฌาปนสถาน
ไทยลีก 3 ฤดูกาล 2565–66 – โซนกรุงเทพและปริมณฑล

ไทยลีก 3 ฤดูกาล 2565–66 โซนกรุงเทพและปริมณฑล เป็นส่วนหนึ่งของการแข่งขันไทยลีก 3 ฤดูกาล 2565–66 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 6 ของไทยลีก 3 นับตั้งแต่ก่อตั้งลีกเมื่อ พ.ศ. 2560
สโมสร.
สโมสรที่เข้าแข่งขันในฤดูกาล 2565–66 โซนกรุงเทพและปริมณฑล มีจำนวน 14 สโมสร โดยแบ่งเป็นสโมสรจากฤดูกาล 2564–65 จำนวน 13 สโมสร และสโมสรที่เลื่อนชั้นจากไทยแลนด์ อเมเจอร์ลีก จำนวน 1 สโมสร
ผู้เล่นต่างชาติ.
สำหรับการขึ้นทะเบียนผู้เล่นต่างชาติ กำหนดให้เป็นนักกีฬาฟุตบอลต่างชาติสัญชาติทั่วไปไม่เกิน 3 คน
Note :: ผู้เล่นที่ปล่อยตัวระหว่างตลาดซื้อขายนักเตะครั้งที่ 2: ผู้เล่นที่ลงทะเบียนระหว่างตลาดซื้อขายนักเตะครั้งที่ 2↔: ผู้เล่นที่มีสองสัญชาติ→: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
สถิติ.
<templatestyles src="Col-begin/styles.css"/>
วัดดอนสัก (จังหวัดสุราษฎร์ธานี)

วัดดอนสัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนสัก อำเภอดอนสัก จังหวัดสุราษฎร์ธานี
วัดดอนสักตั้งวัดเมื่อ พ.ศ. 2050 ภายในวัดมีถ้ำเชื่อว่าเป็นถ้ำที่เก็บของสมัยสงครามที่เรียกกันว่า "ถ้ำสิ่งของ" เมื่อสมัยกรุงศรีอยุธยาตอนกลางมีกองทหารหัวเมืองนครศรีธรรมราชและหัวเมืองไชยาได้มาตั้งบริเวณนี้เพื่อดูแลความปลอดภัยให้กับชาวบ้านและพ่อค้าที่เดินทางค้าขาย ดูแลรักษาความปลอดภัยและคุ้มครองทรัพย์สินของราษฎรที่นำมาเก็บรักษาในถ้ำ ชาวบ้านจึงเรียกว่าวัดสิ่งของ ต่อมาเมื่อทหารถูกเรียกตัวกลับเนื่องจากพม่าได้ตีกรุงศรีอยุธยาแตก ไม่มีทหารมาคุ้มครองรักษาทรัพย์สินสิ่งของมีค่าได้ถูกขโมยจนเกือบหมด เหลือแต่เพียงเศษหักพัง ขันลงหิน ถ้วยชามสังคโลก และพระยอดขุนพลเก่าที่หักพัง ต่อมาชาวบ้านก็ได้เปลี่ยนชื่อถ้ำมาเป็น "ถ้ำสิงขร" วัดได้รับพระราชทานวิสุงคามสีมาเมื่อวันที่ 2 มีนาคม พ.ศ. 2553
จุดเด่นของวัดคือมีองค์หลวงปู่ทวดเหยียบน้ำทะเลจืด ปางสมาธิ องค์ใหญ่ที่สุดในโลก มีฐานหน้าตักกว้าง 40 เมตร สูง 39 เมตร ที่ส่วนสูงไม่รวมฐานจากพื้นดิน ดำริสร้างโดยพระครูไพโรจน์ธรรมรุจิ (พระมหาวิลาศ) เจ้าอาวาส โดยใช้พื้นที่ประมาณ 1 ไร่เศษ มีการขุดดินลึกลงไปประมาณ 2 เมตร เพื่อจัดทำเป็นสระน้ำล้อมรอบฐานองค์พระ 
ปูชนียวัตถุที่สำคัญ ได้แก่ พระพุทธรูปปางไสยาสน์ พระพุทธรูปทรายแดง พระพุทธรูปดินเผา และพ่อท่านเจ้าวัดซึ่งเป็นพระพุทธรูปดินเผาที่มีขวดกระดูกมาวางจำนวนมากและมีจอมปลวกห่อหุ้ม ปัจจุบันได้มีการสร้างเจดีย์เล็ก ๆ และนำพระพุทธรูปเก่าแก่มาประดิษฐานไว้บนเพื่อห่อหุ้มอีกชั้นแต่พระพุทธรูปและขวดกระดูกภายในยังเหมือนเดิม
วัดเลียบ (จังหวัดนครราชสีมา)

วัดเลียบ สร้างขึ้นเมื่อ พ.ศ. 2460 เป็นวัดราษฎร์ สังกัดมหานิกาย ตั้งอยู่บ้านเลียบ ตำบลในเมือง อำเภอเมืองนครราชสีมา จังหวัดนครราชสีมา
ขุนหลวงประสิทธิ์โวหาร (พุฒ) และนางปลื้ม ศิริบรุ คหบดีในสมัยนั้น ได้ชักชวนชาวบ้านบริจาคที่ดินเพื่อสร้างวัด และตั้งชื่อวัดว่า วัดเลียบ เพราะเหตุที่มีต้นเลียบใหญ่ เลยถือเอาเหตุนี้ตั้งชื่อหมู่บ้านและวัดสืบมาจนถึงปัจจุบัน
ต่อมาเมื่อวันที่ 10 มกราคม พ.ศ. 2528 จึงได้รับพระราชทานวิสุงคามสีมา 
อาคารเสนาสนะ.
อุโบสถ (สิม) สร้างเมื่อ พ.ศ. 2488 และได้มีการบูรณะในปี พ.ศ. 2526 โดยเมื่อ พ.ศ. 2522 ได้มีการโจรกรรมพระไม้ 2 องค์ และ พ.ศ. 2552 ได้มีการโจรกรรมพระไม้อีก 1 องค์ 
ศาลาการเปรียญ กุฏิสงฆ์ หอกลอง-ระฆัง ศาลาบำเพ็ญกุศล และฌาปนสถาน รวมถึงมีเจดีย์สีน้ำตาล สร้างเมื่อปี พ.ศ. 2555 ภายในมีพระพุทธบาทจำลอง และของศักดิ์สิทธิ์จำนวนมาก เช่น พระแก้วมรกต และพระพุทธรูปทำจากทองคำ
วัดกุสุมภ์สัทธาราม

วัดกุสุมภ์สัทธาราม เดิมชื่อวัด วัดท่าตะโก สร้างขึ้นเมื่อวันที่ 2 กันยายน พ.ศ. 2511 เป็นวัดราษฎร์ สังกัดมหานิกาย ตั้งอยู่บ้านท่าตะโก ถนนมิตรภาพ ตำบลในเมือง อำเภอเมืองนครราชสีมา จังหวัดนครราชสีมา
ต่อมาเมื่อวันที่ 15 มกราคม พ.ศ. 2513 จึงได้รับพระราชทานวิสุงคามสีมา
 อุโบสถ 
 ศาลาการเปรียญ 
 กุฏิสงฆ์ 
 หอกลอง-ระฆัง 
 ศาลาบำเพ็ญกุศล และฌาปนสถาน
เรือนร่มงิ้ว

เรือนร่มงิ้ว (อังกฤษ: Always) เป็นละครโทรทัศน์ไทยแนวพีเรียด-ดรามา-สยองขวัญ-สืบสวนสอบสวน-ชายรักชาย สร้างจากบทประพันธ์ของ ภาคินัย กสิรักษ์ ผลิตโดย บริษัท มอนทาจ เอ็นเตอร์เทนเมนท์ จำกัด นำแสดงโดย สาวิกา ไชยเดช, วิทยา วสุไกรไพศาล, อนุวัฒน์ ชูเชิดรัตนา, เวฬุรีย์ ดิษยบุตร, ชมพูนุช ปิยธรรมชัย, อภิวิชญ์ จักษ์ตรีมงคล, อัจฉรี บัวเขียว, แอริน ยุกตะทัต กำกับการแสดงโดย ชัชวาล ศาสวัตกลูน ออกอากาศวันจันทร์ - วันพฤหัสบดี เวลา 19.00 - 20.45 น. ต่อจากละคร เรยา
วัดดอนสัก (จังหวัดอุตรดิตถ์)

วัดดอนสัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลฝายหลวง อำเภอลับแล จังหวัดอุตรดิตถ์
วัดดอนสักตั้งวัดเมื่อ พ.ศ. 2275 ได้รับพระราชทานวิสุงคามสีมาเมื่อ พ.ศ. 2421 ชื่อของวัดมาจากการสร้างวิหารด้วยไม้สักเพียงต้นเดียวที่ขึ้นอยู่บนเนินสูงตามธรรมชาติ กล่าวกันว่าวัดนี้รอดพ้นจากการถูกพม่าเผาทำลายเพราะมีเสาหงส์ จึงเว้นไว้ไม่เผา แต่ใช้ดาบฟันบานประตูวิหารเพื่อเป็นเครื่องหมายว่าได้ทำการทำลายลงแล้ว มีร่องรอยให้เห็นจนถึงทุกวันนี้ ส่วนเสาหงส์ที่กล่าวถึงเป็นเสาไม้สัก แกะสลักเป็นรูปหงส์อยู่บนยอดเสา ซึ่งปัจจุบันผุพังหักลงไปแล้ว
วิหารของวัดมีบานประตูเป็นคู่บานประตูไม้จำหลักโบราณ สันนิษฐานว่าสร้างในสมัยอยุธยาตอนปลาย มีลวดลายสวยงาม สำหรับวิหารวัดดอนสักมีลักษณะศิลปะเชียงแสนปนสุโขทัย ตัวเสาประตูเป็นลายกนกใบเทศสลับลายกระหนกก้ามปู บานประตูเป็นไม้แกะสลักทั้งบาน รูปลายกนกก้านขด มีรูปสัตว์หิมพานต์แทรกอยู่ในลวดลายกระหนกต่าง ๆ มีความอ่อนช้อยสวยงาม โดยบานซ้ายและขวานั้นไม่เหมือนกัน แต่เมื่อปิดบานแล้วลวดลายมีความลงตัวเข้ากันได้สนิท
วัดโคกพรม

<ns>0</ns>
 <revision>
 <parentid>10349586</parentid>
 <timestamp>2025-07-25T04:33:16Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 1 sources and tagging 0 as dead.) #IABot (v2.0.9.5</comment>
 <origin>12440779</origin>
 <model>wikitext</model>
 <format>text/x-wiki</format>
วัดโคกพรม สร้างขึ้นเมื่อวันที่ 5 สิงหาคม พ.ศ. 2425 เป็นวัดราษฎร์ สังกัดมหานิกาย ตั้งอยู่ที่ถนนมิตรภาพ ตำบลในเมือง อำเภอเมืองนครราชสีมา จังหวัดนครราชสีมา
ต่อมาเมื่อวันที่ 2 กุมภาพันธ์ พ.ศ. 2538 จึงได้รับพระราชทานวิสุงคามสีมา 
อาคารเสนาสนะ.
อาคารเสนาสนะที่สำคัญ ได้แก่ อุโบสถหลังเก่า แต่เดิมหลังคามุงด้วยกระเบื้องหน้าวัว ปัจจุบันมุงด้วยสังกะสี ไม่มีช่อฟ้าใบระกา โครงสร้างภายในทำด้วยไม้ ประกอบด้วยเสาไม้ 8 เหลี่ยม 8 ต้น แกะสลักบัวหัวเสาและโคนเสาดั้งทุกต้น กว้างประมาณ 7 เมตร ยาว 9 เมตร นอกจากนั้นยังมีศาลาการเปรียญ กุฏิสงฆ์ หอระฆัง ศาลาบำเพ็ญกุศล และฌาปนสถาน
วัดทุ่งสว่าง (อำเภอเมืองนครราชสีมา)

วัดทุ่งสว่าง สร้างขึ้นเมื่อ พ.ศ. 2374 เป็นวัดราษฎร์ สังกัดมหานิกาย ตั้งอยู่ที่ถนนพายัพทิศ ตำบลในเมือง อำเภอเมืองนครราชสีมา จังหวัดนครราชสีมา
ประวัติความเป็นมา.
ที่มาของชื่อวัด เนื่องจากกองทัพเวียงจันทน์ เมื่อครั้งกวาดต้อนชาวนครราชสีมาออกจากเมืองโคราช มาสว่างที่บริเวณแห่งนี้จึงได้สร้างและตั้งชื่อไว้เป็นอนุสรณ์ ว่า ทุ่งสว่าง ซึ่งชาวบ้านได้สร้างหอระฆัง และกุฏิสงฆ์ไว้ หลังจากนั้นได้สร้างอุโบสถขึ้น จึงได้ชื่อว่า วัดทุ่งสว่าง 
ในปี พ.ศ. 2438 วัดได้รับการอุปภัมถ์จากตระกูล อินทโสฬส โดยนางนกเอี้ยง อินทโสฬส เป็นผู้สร้างขึ้น ไม่ทราบว่าชัดว่าผู้ใดเป็นเจ้าอาวาส และได้รับพระราชทานวิสุงคามสีมา เมื่อ พ.ศ. 2499 ครั้นต่อมาพระยากำธรพายัพทิศ (ดิส อินทโสพัส) อดีตเจ้าเมืองนครราชสีมา จึงได้สร้างอุโบสถหลังใหม่ขึ้นอีก เนื่องจากหลังเก่าได้ชำรุดทรุดโทรมลงมาก
 อุโบสถ สร้างเมื่อปี พ.ศ. 2499 เป็นอาคารคอนกรีตเสริมเหล็ก
 พระธาตุเจดีย์ สร้างขึ้นเมื่อปี พ.ศ. 2512 เพื่อให้ชาวบ้านได้กราบไหว้เมื่อมาทำบุญ ตั้งอยู่ด้านหลังของอุโบสถ 
 ศาลาการเปรียญ 
 กุฏิสงฆ์ 
 หอกลอง-ระฆัง สร้างโดยตระกูลอินโสฬส
 ศาลาบำเพ็ญกุศล และฌาปนสถาน
อาคารเสนาสนะ.
สิ่งที่น่าสนใจภายในวัด.
• รอยพระพุทธบาทจำลอง ซึ่งจำลองมาจากวัดพระพุทธบาทราชวรวิหาร จังหวัดสระบุรี
• โรงเรียนพระปริยัติธรรม แผนกธรรม-แผนกบาลี
• ศูนย์อบรมเด็กก่อนเกณฑ์ภายในวัด เปิดสอนเมื่อ พ.ศ. 2531
สนธิสัญญาสหภาพ

สนธิสัญญาสหภาพ  เป็นสนธิสัญญาเพื่อก่อตั้งราชอาณาจักรบริเตนใหญ่ ซึ่งระบุว่า ให้ราชอาณาจักรอังกฤษ (ซึ่งขณะนั้นได้รวมเข้ากับเวลส์แล้ว) กับราชอาณาจักรสกอตแลนด์ รวมตัวกันเป็นราชอาณาจักรเดียวกัน เรียกชื่อว่า "บริเตนใหญ่" (Great Britain) ในเวลานั้นมักเรียกขานสนธิสัญญานี้ว่า บทบัญญัติสหภาพ (Articles of Union) 
รายละเอียดต่าง ๆ ของสนธิสัญญาเป็นอันตกลงกันในวันที่ 22 กรกฎาคม ค.ศ. 1706 จากนั้นรัฐสภาอังกฤษและสกอตแลนด์จึงออกพระราชบัญญัติสหภาพเพื่อให้สนธิสัญญามีผล การก่อตั้งสหภาพทางการเมืองมีผลเมื่อ 1 พฤษภาคม ค.ศ. 1707
ความริเริ่มการช่วยเหลือด้านความมั่นคงยูเครน

ความริเริ่มการช่วยเหลือด้านความมั่นคงยูเครน (Ukraine Security Assistance Initiative; USAI) เป็นโครงการระดมทุนที่นำโดยกระทรวงกลาโหมสหรัฐ เพื่อเพิ่มขีดความสามารถของประเทศยูเครนในการป้องกันตนเองจากการรุกรานของรัสเซียอย่างมีประสิทธิภาพมากขึ้น ผ่านการฝึกอบรมเพิ่มเติมให้กับกองทัพยูเครน การให้ยุทโธปกรณ์ และคำปรึกษา
ภาพรวม.
การฝึกอบรม อุปกรณ์ และกิจกรรมการให้คำปรึกษาได้รวมอยู่ในชุดความช่วยเหลือของ USAI เพื่อปรับปรุงความสามารถในการป้องกันประเทศของยูเครนเช่น การตระหนักรู้สถานการณ์ทางทะเล ความปลอดภัยในการปฏิบัติการ และสมรรถนะของอุปกรณ์และเครื่องมือของกองทัพอากาศยูเครน ตลอดจนขีดความสามารถของพลังทำลาย การสั่งการและการควบคุม และความอยู่รอด สำหรับการตอบโต้การโจมตีทางไซเบอร์ของรัสเซียและการเผยแพร่ข่าวลวง USAI ยังสนับสนุนการป้องกันทางไซเบอร์และการสื่อสารทางยุทธศาสตร์อีกด้วย
USAI ร่วมกับกระทรวงการต่างประเทศสหรัฐ สนับสนุนกิจกรรมความช่วยเหลือด้านความมั่นคงที่หลากหลาย ซึ่งรวมถึงและไม่จำกัดเพียง การสนับสนุนข่าวกรอง การฝึกอบรมบุคลากร การสนับสนุนอุปกรณ์และการขนส่ง พัสดุ และบริการอื่นๆ
เงินทุน.
ในเดือนสิงหาคม พ.ศ. 2565 เงินทุน 3 พันล้านดอลลาร์ที่แจกจ่ายในส่วนต่าง ๆ ของโครงการ จะถูกใช้เพื่อซื้ออุปกรณ์ อาวุธ และกระสุนโดยตรงจากผู้จัดหายุทธภัณฑ์ให้กับกองทัพสหรัฐ
ลำตะคอง

ลำตะคอง เป็นลำน้ำสายสำคัญสายหนึ่งของจังหวัดนครราชสีมา ต้นน้ำเกิดจากเขาฟ้าผ่าซึ่งแบ่งเขตอำเภอเมืองนครนายก จังหวัดนครนายก กับอำเภอปากช่อง จังหวัดนครราชสีมา ไหลผ่านเขตอำเภอปากช่องและอำเภอสีคิ้ว เป็นเส้นแบ่งเขตอำเภอสีคิ้วกับอำเภอสูงเนิน ผ่านเขตอำเภอสูงเนิน เป็นเส้นแบ่งเขตอำเภอขามทะเลสอกับอำเภอเมืองนครราชสีมา ผ่านเขตอำเภอเมืองนครราชสีมา ไปลงแม่น้ำมูลในเขตอำเภอเฉลิมพระเกียรติ ยาว 243 กิโลเมตร มีชื่อเรียกเป็นตอน ๆ ตั้งแต่ต้นน้ำคือ คลองลำตะคอง ห้วยป่าไผ่ ลำเหมืองกลาง ลำตะคอง และลำตะคองเก่า
ลำตะคองมีพื้นที่ลุ่มน้ำประมาณ 3,518 ตารางกิโลเมตร และมีปริมาณน้ำท่าตามธรรมชาติประมาณปีละ 510 ล้านลูกบาศก์เมตร หรือประมาณร้อยละ 2.62 ของปริมาณน้ำท่าตามธรรมชาติทั้งหมดของลุ่มน้ำมูล มีการสร้างเขื่อนกั้นน้ำลำตะคองชื่อว่า "เขื่อนลำตะคอง" ทำให้สามารถใช้อ่างเก็บน้ำเพื่อการชลประทานได้
คม คงแก้ว

คม คงแก้ว (หรือเดิมรู้จักกันในนาม พระวชิรญาณโกศล วิ.) เป็นอดีตพระราชาคณะชั้นสามัญยกฝ่ายวิปัสสนาธุระ ซึ่งลาสิกขาเนื่องด้วยถูกกล่าวหาว่าต้องคดียักยอกทรัพย์และเสพเมถุน
ประวัติ.
คม คงแก้ว เกิดเมื่อวันที่ 17 กรกฎาคม พ.ศ. 2527 จบการศึกษามัธยมศึกษาที่โรงเรียนวัดบวรนิเวศ ปริญญาตรีที่คณะวนศาสตร์ มหาวิทยาลัยเกษตรศาสตร์ ก่อนอุปสมบทเมื่อปี พ.ศ. 2548 ที่วัดป่าพระธาตุเขาน้อย จังหวัดราชบุรี โดยอ้างการปฏิบัติวิปัสสนากรรมฐานตามแนวทางของพระธรรมวิสุทธิมงคล (บัว ญาณสมฺปนฺโน) และอ้างว่ามีสมเด็จพระสังฆราชเจ้า กรมหลวงวชิรญาณสังวร และอุบาสิกาจันดี โลหิตดีเป็นอาจารย์ 
เมื่อครั้งเป็นภิกษุ พระคม อภิวโรได้รวบรวมสร้างวัดป่าธรรมคีรี ที่อำเภอปากช่อง จังหวัดนครราชสีมา มีลูกศิษย์เลื่อมใสศรัทธาในแนวทางการสอนวิปัสสนากรรมฐานจำนวนมาก รวมไปถึงผู้ที่มีชื่อเสียง นักธุรกิจ และดารา
เมื่อวันที่ 6 พฤษภาคม พ.ศ. 2564 พระบาทสมเด็จพระวชิรเกล้าเจ้าอยู่หัวทรงมีพระบรมราชโองการพระราชทานสัญญาบัตรสมณศักดิ์เป็น "พระวชิรญาณโกศล" เป็นพระราชาคณะชั้นสามัญยกฝ่ายวิปัสสนาธุระ สถิตวัดป่าธรรมคีรี จังหวัดนครราชสีมา ในเดือนเดียวกัน พระคมได้เล่าให้ลูกศิษย์ฟังว่า พระบาทสมเด็จพระเจ้าอยู่หัวทรงอาราธนาให้เจริญกัมมัฏฐานและถวายพระธรรมเทศนาเป็นการส่วนพระองค์
ต่อมาในเดือนตุลาคม พ.ศ. 2565 สมเด็จพระเจ้าลูกยาเธอ เจ้าฟ้าทีปังกรรัศมีโชติ ได้เสด็จไปทรงบำเพ็ญพระกุศลและทรงสนทนาธรรม หลังจากนั้น พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้พลอากาศเอก จอม รุ่งสว่าง องคมนตรี เชิญผ้าพระกฐินไปทอดถวายยังที่ชุมนุมสงฆ์ที่วัดป่าธรรมคีรีอีกด้วย
ลาสิกขา.
"ไทยรัฐ" รายงานอ้างว่า เมื่อวันที่ 2 พฤษภาคม พ.ศ. 2566 พระวชิรญาณโกศลลาสิกขาที่วัดบวรนิเวศราชวรวิหาร พร้อมด้วยพระมหาวุฒิมา เถาว์หมอ เจ้าอาวาสวัดป่าธรรมคีรี ในวันถัดมา พระครูพิทักษ์มัชฌิมเขต (จิรศักดิ์) เจ้าคณะตำบลปากช่องฝ่ายธรรมยุต แต่งตั้งให้พระราชวชิราลังการ (คำปอน สุทฺธิญาโณ) วัดวชิราลงกรณวราราม เป็นรักษาการเจ้าอาวาสวัดป่าธรรมคีรี และแต่งตั้งคณะกรรมการตรวจสอบทรัพย์สินวัดป่าธรรมคีรี 
เมื่อวันที่ 6 พฤษภาคม พ.ศ. 2566 กองบังคับการปราบปรามได้รับการประสานสำนักงานพระพุทธศาสนาแห่งชาติให้ตรวจสอบพฤติกรรมของพระวชิรญาณโกศล โดยอ้างว่ามีการทุจริตเงินวัดไปใช้จ่ายส่วนตัว รวมถึงยังนำเงินสดไปมอบให้จุฑาทิพย์ ภูบดีวโรชุพันธุ์ ผู้เป็นน้องสาว เพื่อฝากเข้าบัญชีธนาคาร ซึ่งจากการตรวจสอบเบื้องต้นพบว่ามีการยักยอกเงินของวัดกว่า 180 ล้าน รวมถึงในระหว่างที่ถือสมณเพศนั้น ได้มีการเสพเมถุนภายในกุฏิตามข้อบัญญัติธรรมวินัย พระวชิรญาณโกศลจึงสมัครใจลาสิกขา
เมื่อวันที่ 5 พฤษภาคม พ.ศ. 2566 พระบาทสมเด็จพระวชิรเกล้าเจ้าอยู่หัวทรงมีพระบรมราชโองการให้ปลดชัยเมธี ภูบดีวโรชุพันธุ์ ออกจากข้าราชการฝ่ายทหารในพระองค์ ฐานความผิด "เป็นข้าราชบริพารในพระองค์ชักชวนบุคคลอื่นที่ไม่ดีเข้ามาหลอกลวงในราชสำนัก ทำให้เกิดความสับสนวุ่นวาย" ทำให้หลายฝ่ายสงสัยอาจจะเป็นชัยเมธี ที่นำอดีตพระวชิรญาณโกศลเข้าสู่ราชสำนัก
เมื่อวันที่ 9 พฤษภาคม พ.ศ. 2566 กองบังคับการปราบปรามขยายผลจับกุมพระลูกวัด วัดป่าธรรมคีรี 5 รูป และพนักงานขับรถของวัด ฐานความผิด "เป็นผู้สนับสนุนเจ้าพนักงานเบียดบังทรัพย์โดยทุจริต, เป็นเจ้าพนักงานเบียดบังทรัพย์โดยทุจริต, เป็นเจ้าพนักงานปฏิบัติหรือละเว้นการปฏิบัติหน้าที่โดยมิชอบ, และรับของโจร" จากการสอบสวนพบว่า ผู้ถูกกล่าวหาร่วมกันนำทรัพย์สินของวัดไปซุกซ่อนตามสถานที่รอบวัด อย่างบริเวณกุฎิ ถังเก็บน้ำเป็นอาทิ โดยเฉพาะการฝังทองคำดิน แต่เป็นการทำตามคำสั่งของพระวชิรญาณโกศล โดยมีมูลค่าทรัพย์กว่า 300 ล้านบาท ในจำนวนนี้ส่วนหนึ่งเป็นทองคำแท่ง ทองรูปพรรณ และเงินสด
ลือมัน

ลือมัน  ซึ่งระหว่าง ค.ศ. 1925–2016 ใช้ชื่อว่า กรัสนึยลือมัน  เป็นนครทางตอนเหนือของแคว้นดอแนตสก์ ประเทศยูเครน เป็นเมืองชุมทางรถไฟเมืองหนึ่งของแคว้น และเป็นที่ตั้งของหน่วยงานบริหารเทศบาลนครลือมัน ประมาณกันว่าใน ค.ศ. 2021 นครนี้มีประชากร 20,469 คน
นักโบราณคดีค้นพบประติมากรรมหินยุคหินใหม่และร่องรอยวัฒนธรรมซิทจากศตวรรษที่ 4 และ 3 ก่อนคริสต์ศักราชในแถบนครลือมัน ในคริสต์ศตวรรษที่ 17 มีการป้อมปราการสร้างขึ้นที่นี่เพื่อปกป้องชายแดนทางใต้ของภูมิภาคสลอบิดสกาอูกรายีนาจากการโจมตีของชาวตาตาร์ไครเมีย ลือมันได้รับการกล่าวถึงเป็นครั้งแรกในเอกสารจากกลางคริสต์ทศวรรษ 1600 ระหว่างการปฏิรูปการปกครองใน ค.ศ. 1708 ของซาร์ปีเตอร์ที่ 1 แห่งมอสโก ลือมันได้รับการระบุอย่างชัดเจนว่าเป็นหนึ่งในเมืองที่รวมอยู่ในเขตผู้ว่าราชการอะซอฟ ต่อมาใน ค.ศ. 1925 ระบอบโซเวียตได้เติมคำ "กรัสนึย" (แปลว่า "แดง") หน้าชื่อนครนี้ด้วยจุดประสงค์ทางคตินิยมทางการเมือง จนกระทั่งในวันที่ 4 กุมภาพันธ์ ค.ศ. 2016 รัฐสภายูเครนได้ผ่านร่างกฎหมายให้นครนี้กลับไปใช้ชื่อเดิมโดยตัดคำ "กรัสนึย" ออกไป
การแสดงช่วงพักครึ่งในซูเปอร์โบวล์ครั้งที่ 51

การแสดงช่วงพักครึ่งในซูเปอร์โบวล์ครั้งที่ 51  จัดขึ้นเมื่อวันที่ 5 กุมภาพันธ์ ค.ศ. 2017 ที่สนามกีฬาเอ็นอาร์จี ในเมืองฮิวสตัน รัฐเท็กซัส เป็นส่วนหนึ่งของซูเปอร์โบวล์ครั้งที่ 51 แสดงโดยเลดีกากา โดยไม่มีแขกรับเชิญพิเศษ เป็นแสดงโดยมิกซ์ผลงานเพลงของเธอ รวมถึงเนื้อหาจากสตูดิโออัลบั้มล่าสุดของเธอ "โจแอนน์" (2016) การแสดงดังกล่าวได้รับเสียงชื่นชมจากนักวิจารณ์ และปัจจุบันเป็นการแสดงช่วงพักครึ่งซูเปอร์โบวล์ที่ได้รับการเสนอชื่อเข้าชิงมากที่สุดในประวัติศาสตร์ของรางวัลเอมมี โดยได้รับรางวัลไพร์มไทม์เอมมี สาขาออกแบบแสงสว่าง/การกำกับแสงดีเด่นสำหรับรายการวาไรตี้พิเศษ
เลดีกากาเริ่มซ้อมการแสดงในเดือนมกราคม ค.ศ. 2017 พี่สาวของเธอให้แนวคิดในการแสดงจากบนยอดสนามกีฬาเอ็นอาร์จี เลดีกากาทำงานด้านโลจิสติกส์เบื้องหลัง เธอโปรโมตการแสดงด้วยการอัปโหลดคลิปสั้น ๆ บนบัญชีโซเชียลมีเดียของเธอ แฟชั่นเฮาส์เวอร์ซาเชสร้างตู้เสื้อผ้าสำหรับการแสดงด้วยชุดจั๊มสูทสำหรับนักร้อง ขณะที่นักออกแบบบรูซ โรเจอร์ส และเลอรอย เบนเนต ทำหน้าที่ผลิตรายการร่วมกับบ็อบ บาร์นฮาร์ต นักออกแบบแสงแห่ง 22 ดีกรีส์ (22 Degrees) เวทีนี้สร้างขึ้นโดยออลแอตเซสส์ สเตตติงแอนด์โปรดิวชันส์ (All Access Staging & Productions) ซึ่งเคยสร้างช่วงพักครึ่งซูเปอร์โบวล์ก่อนหน้านี้ด้วย ในระหว่างฉากแนะนำเลดีกากาจะมาพร้อมกับโดรนอินเทลจำนวน 300 ลำ ซึ่งเป็นรูปธงชาติอเมริกันหลังนักร้อง นับเป็นครั้งแรกที่โดรนถูกใช้เป็นส่วนหนึ่งของการออกอากาศทางโทรทัศน์
การแสดงช่วงพักครึ่งได้รับเสียงวิจารณ์จากสื่อต่าง ๆ ยกย่องเลดีกากาในการแสดงให้เห็นถึงคุณสมบัติทางศิลปะและดนตรี บางคนมีความคิดเห็นว่าเป็นหนึ่งในการแสดงช่วงพักครึ่งซูเปอร์โบวล์อันดับต้น ๆ ในประวัติศาสตร์ การแสดงยังขึ้นชื่อในเรื่องการยอมรับชุมชน LGBT การแฝงการรับรู้ทางการเมือง และความสำเร็จทางเทคนิคของการใช้โดรน ด้วยจำนวนผู้ชมโทรทัศน์ 117.5 ล้านคน เป็นการแสดงช่วงพักครึ่งซูเปอร์โบวล์ที่มีคนดูมากที่สุดเป็นอันดับสองรองจากการแสดงช่วงพักครึ่งครั้งที่ 49 โดยเลดีกากาจะได้ผลประโยชน์จากแค็ตตาล็อกเพลงของเธอที่ใช้แสดง โดยมียอดขายเพิ่มขึ้นสำหรับบันทึกทั้งหมดของเธอ เพลงมิลเลียนรีซันส์ จากอัลบั้ม"โจแอนน์" ซิงเกิลขึ้นเป็นอันดับที่ 14 ของเธอในชาร์ตบิลบอร์ดฮอต 100
รายการเพลง.
เพลงต่อไปนี้แสดงในช่วงพักครึ่ง
สถานีอวกาศเทียนกง

เทียนกง  มีชื่อทางการว่า สถานีอวกาศ"เทียนกง"  เป็นสถานีอวกาศที่กำลังก่อสร้างโดยประเทศจีนและดำเนินการโดยองค์การอวกาศแห่งประเทศจีน (CMSA) อยู่ในวงโคจรต่ำของโลกระหว่าง 340 ถึง 450 กิโลเมตร (210 และ 280 ไมล์) เหนือพื้นผิวโลก เป็นสถานีอวกาศระยะยาวแห่งแรกของจีนและเป็นแกนหลักของ "ขั้นตอนที่สาม" ของโครงการอวกาศจีน เมื่อเสร็จสิ้นแล้วเทียนกงจะมีมวลระหว่าง 80 ถึง 100 ตัน (180,000 ถึง 220,000 ปอนด์) ประมาณหนึ่งในห้าของมวลของสถานีอวกาศนานาชาติและมีขนาดประมาณสถานีอวกาศมีร์ของรัสเซียที่ปลดประจำการแล้ว
การก่อสร้างสถานีได้รับประสบการณ์จากยานอวกาศก่อนหน้าชื่อ เทียนกง-1 และ เทียนกง-2 โมดูลแรกซึ่งเป็นโมดูลหลักชื่อ "เทียนเหอ" ("ความสามัคคีของสวรรค์") ได้เปิดตัวเมื่อวันที่ 29 เมษายน พ.ศ. 2564 ตามด้วยภารกิจแบบมีลูกเรือและแบบไร้คนขับหลายภารกิจ และโมดูลหลักอีกสองโมดูลที่จะเปิดตัวในปี พ.ศ. 2565 ผู้นำจีนได้แสดงความหวังว่าการวิจัยที่ดำเนินการบนสถานีดังกล่าวจะพัฒนาความสามารถของนักวิจัยในการทดลองทางวิทยาศาสตร์ในอวกาศที่เกินระยะเวลาและความสามารถของห้องปฏิบัติการอวกาศของจีนที่มีอยู่แล้ว
การปะทะ (การทหาร)

ในวิชาการทหาร การปะทะ  หมายถึงการรบระหว่างสองกองกำลัง ไม่ว่าเป็นกองกำลังที่ใหญ่กว่ากองพล หรือกองกำลังที่เล็กกว่ากองร้อย การปะทะจะเริ่มขึ้นเมื่อกองกำลังผู้โจมตี เริ่มต้นการรบตามภารกิจของตนเอง และยุติลงเมื่อผู้โจมตีบรรลุภารกิจ หรือหยุดยิงเพื่อพยายามบรรลุภารกิจ หรือเมื่อสองฝ่ายได้รับกำลังเสริมที่เพียงพอ ก่อนที่จะทำการปะทะครั้งใหม่ หากว่าด้วยภารกิจทางยุทธวิธี การปะทะมักถูกถือว่าเป็นส่วนหนึ่งของยุทธการ ในหนึ่งยุทธการจะประกอบด้วยการปะทะหลายครั้ง การปะทะหนึ่งครั้งโดยปกติจะดำเนินเป็นเวลาเพียงหนึ่งวันถึงสองวัน และมีกรณีน้อยมากที่จะดำเนินเกินห้าวัน
คลองจระเข้สามพัน

คลองจระเข้สามพัน หรือ คลองจรเข้สามพัน อาจเรียกว่า แม่น้ำจระเข้สามพัน หรือ ลำจระเข้สามพัน เป็นลำน้ำธรรมชาติมีต้นน้ำส่วนหนึ่งมาจากภูเขาในเขตอำเภอห้วยกระเจา และอำเภอเลาขวัญ จังหวัดกาญจนบุรี และอีกส่วนหนึ่งมาจากแม่น้ำแม่กลอง ช่วงที่ไหลผ่านอำเภอท่าม่วง และอำเภอพนมทวน เดิมราษฎรเรียกว่า แม่น้ำทวน หลังจากนั้นช่วงที่ไหลผ่านอำเภออู่ทอง จังหวัดสุพรรณบุรี ราษฎรเรียกว่า "แม่น้ำจรเข้สามพัน" ได้ผ่านหน้าเมืองอู่ทองโบราณไปทางทิศตะวันออก แล้วรวมกับลำน้ำท่าว้า-ท่าคอย เป็นลำน้ำสองพี่น้อง ไหลลงแม่น้ำท่าจีน ที่อำเภอสองพี่น้อง จังหวัดสุพรรณบุรี
พ.ศ. 2507 กรมชลประทานโดยเริ่มทำการก่อสร้างเขื่อนแม่กลอง หลังจากนั้นจึงก่อสร้างระบบส่งน้ำและรายบายน้ำ ช่วง พ.ศ. 2526–2528 จึงได้ปรับปรุงแม่น้ำทวนและแม่น้ำจรเข้สามพัน เป็นคลองระบายน้ำ ใช้ชื่อว่า "คลองระบายใหญ่จรเข้สามพัน" หรือ "D Main Canal" มีความยาว 76.136 กิโลเมตร ลักษณะเป็นคลองดินรูปสี่เหลี่ยมคางหมูโดยเริ่ม ณ จุดที่คลองจรเข้สามพันไหลบรรจบกับคลองสองพี่น้อง ต่อมา พ.ศ. 2531 กรมชลประทานได้พัฒนาคลองผันน้ำจากแม่น้ำแม่กลองจากบริเวณหน้าเขื่อนแม่กลอง เพื่อเชื่อมกับคลองระบายใหญ่จรเข้สามพันบริเวณปลายคลอง (กม. 76+136) มีลักษณะเป็นคลองคอนกรีตรูปสี่เหลี่ยมคางหมู มีความยาวจากแม่น้ำแม่กลองถึงจุดบรรจบกับคลองระบายใหญ่จรเข้สามพัน 5.543 กิโลเมตร
ชื่อ "คลองจระเข้สามพัน" สันนิษฐานว่าคงมีจระเข้อยู่มาก บ้างก็สันนิษฐานว่ามีจระเข้อยู่สามพันธุ์ คือ พันธุ์ที่หนึ่งมีเท้าเป็นผังผืดคล้ายตีนเป็ด พันธุ์ที่สอง "หน้าแด่น" คือมีรอยสีขาวเป็นจุดบนหน้าผาก และพันธุ์ที่สามมีก้อนกลมเหมือนก้อนหูดติดอยู่บนหัวเรียกว่าพันธุ์ "ก้อนขี้หมา" ภายหลังคงเพี้ยนจาก "พันธุ์" มาเป็น "พัน" และยังมีนิทานพื้นบ้านเล่าว่า มีสามีภรรยาคู่หนึ่งอาศัยอยู่เรือนที่ตั้งอยู่ริมแม่น้ำได้ซื้อลูกจระเข้จากชาวประมงที่ราคา 3,000 เบี้ย เมื่อเลี้ยงได้เติบใหญ่ ทั้งสามีภรรยาก็ถูกจระเข้ที่ตนเองเลี้ยงนี้คาบไปกิน
บริเวณเมืองโบราณอู่ทอง ซึ่งเกิดขึ้นช่วงก่อนเริ่มปรากฏวัฒนธรรมในพุทธศาสนายุคแรก เป็นแหล่งชุมชนตั้งแต่สมัยก่อนประวัติศาสตร์จนถึงยุครุ่งเรืองสมัยทวารวดี ในช่วงพุทธศตวรรษที่ 11–12 บริเวณนี้เป็นศูนย์กลางของวัฒนธรรมทวารวดี พบโบราณวัตถุกระจายตัวอยู่ริมฝั่งคลองนี้ ตั้งแต่เขตอำเภอพนมทวน จังหวัดกาญจนบุรี มาจนถึงเขตอำเภอดอนเจดีย์ อำเภออู่ทอง จังหวัดสุพรรณบุรี
มัจฉาอันดา

มัจฉาอันดา เป็นละครโทรทัศน์ไทยแนวแฟนตาซี-พีเรียด-โรแมนติก-ดราม่า บทประพันธ์โดย บุษบาบัณ ผลิตโดย บริษัท เอพลัส โปรดักชั่น จำกัด นำแสดงโดย อนุวัฒน์ ชูเชิดรัตนา , เกวลิน ศรีวรรณา , ดนัย จารุจินดา , อานัส ฬาพานิช , มาลินี แอดเดอเลด โคทส์ , นิภาพร บุญยะเลี้ยง , โตนนท์ วงศ์บุญ , ริศา พงศ์พฤกษทล กำกับการแสดงโดย วิชิต วัฒนานนท์ ออกอากาศวันจันทร์ - วันพฤหัสบดี เวลา 19.00 - 20.00 น.
ภัยพิบัติสนามกีฬากันจูรูฮัน

เมื่อวันที่ 1 ตุลาคม พ.ศ. 2565 เกิดเหตุเบียดเสียดและเหยียบกันจนเสียชีวิตระหว่างการแข่งขันฟุตบอลที่สนามกีฬากันจูรูฮันในอำเภอมาลัง จังหวัดชวาตะวันออก ประเทศอินโดนีเซีย หลังจากที่สโมสรฟุตบอลอาเรมาแพ้เปอร์เซบายาซูราบายา ผู้สนับสนุนของอาเรมาบุกเข้าสนามและก่อการจลาจล โจมตี และทำร้ายตำรวจกับผู้เล่นของเปอร์เซบายา ตำรวจควบคุมจลาจลพยายามควบคุมสถานการณ์ด้วยการยิงแก๊สน้ำตาในสนาม ผู้คนในสนามจึงพากันหลบหนีออกจากสนามและเป็นผลให้เกิดการเหยียบกันเสียชีวิต 
จำนวนผู้ได้รับบาดเจ็บที่รายงานคือ 547 ราย ณ วันที่ 7 ตุลาคม พ.ศ. 2565 รายชื่อผู้เสียชีวิต 131 รายได้รับการเปิดเผยในวันที่ 4 ตุลาคม เหตุการณ์นี้ถือเป็นภัยพิบัติเกี่ยวกับกีฬาฟุตบอลที่มีผู้เสียชีวิตมากที่สุดในอินโดนีเซีย ในเอเชีย และอันดับที่สองของโลก รองจากภัยพิบัติที่สนามกีฬาแห่งชาติในเปรู เมื่อ พ.ศ. 2507 ซึ่งมีผู้เสียชีวิต 328 คน
ภูมิหลัง.
อันธพาลฟุตบอลมีมาอย่างยาวนานในประเทศอินโดนีเซีย และมีแฟนบอลเสียชีวิตหลายสิบคนมาตั้งแต่คริสต์ทศวรรษ 1990 แฟนคลับของทีมฟุตบอลหลายทีมในอินโดนีเซียมี "ผบ."  เป็นผู้นำ ในการแข่งขันหลายนัดจะมีตำรวจควบคุมจลาจลประจำการอยู่ และพร้อมเข้าควบคุมสถานการณ์หากแฟนบอลบุกรุกเข้าสนาม ใน พ.ศ. 2561 เกิดเหตุการณ์จลาจลที่สนามกีฬากันจูรูฮันหลังนัดการแข่งขันระหว่างสโมสรฟุตบอลอาเรมากับเปอร์ซิบบันดุง เป็นผลให้มีผู้เสียชีวิตหลังจากที่ตำรวจพยายามสลายจลาจลด้วยแก๊สน้ำตา
เหตุการณ์.
ตลอดการแข่งขัน สถานการณ์ความปลอดภัยเป็นไปอย่างราบรื่นปกติ แต่เมื่อการแข่งขันสิ้นสุดลง เปอร์เซบายาเอาชนะอาเรมาด้วยคะแนน 3–2 เป็นผลให้มีแฟนบอลของอาเรมาราว 3,000 คน บุกรุกเข้าไปในสนาม พวกเขาตามหาตัวผู้เล่นและเจ้าหน้าที่ของทีมเพราะต้องการคำอธิบายว่าเหตุใดจึงแพ้ให้แก่คู่แข่งอย่างเปอร์เซบายา "หลังจากที่ไม่เคยแพ้ในบ้านมาตลอด 23 ปี" เจ้าหน้าที่รักษาความปลอดภัยและตำรวจพยายามกันไม่ให้แฟนบอลของอาเรมาลงมาในสนามเพิ่ม แต่ไม่สำเร็จ แฟนบอลของอาเรมาเริ่มขว้างปาสิ่งของ ทุบทำลายรถตำรวจ และจุดไฟในสนาม เป็นผลให้ผู้เล่นของเปอร์เซบายาต้องรีบไปหลบซ่อนตัวในห้องเปลี่ยนชุด จากนั้นต้องเข้าไปหลบภายในรถยนต์หุ้มเกราะของตำรวจเป็นเวลาเกือบชั่วโมงก่อนจะสามารถออกจากสนามได้ ตำรวจเริ่มยิงแก๊สน้ำตาเพื่อสลายจลาจลในสนาม แต่ยังยิงแก๊สน้ำตาเข้าไปที่อัฒจันทร์ 12, อัฒจันทร์ 14, อัฒจันทร์ใต้ และอัฒจันทร์เหนือด้วย ทำให้บรรดาแฟนบอลของอาเรมาตื่นตระหนกและวิ่งกรูกันไปยังทางออกทางเดียว (คือประตู 12) เพื่อหนีแก๊สน้ำตา จนเกิดการเบียดเสียดและเหยียบกันเสียชีวิตขึ้น นอกจากนี้ยังมีรายงานการยิงแก๊สน้ำตานอกสนามด้วย
คลองสองพี่น้อง

คลองสองพี่น้อง เป็นลำน้ำธรรมชาติในจังหวัดสุพรรณบุรี ที่เกิดจากลํานําสองสาขามาพบกันคือ ล่าน้ำท่าว้ากับลำน้ำจรเข้สามพัน แล้วกลายเป็นลำน้ำสองพี่น้อง จากนั้นไหลลงแม่น้ำท่าจีน
ที่มาของชื่อ "คลองสองพี่น้อง" มีหลายเรื่อง บ้างว่ามาจากการที่ชาวบ้านเห็นช้าง 2 เชือก เดินออกจากป่ามาลงเล่นน้ำในลําคลอง เรื่องที่ 2 มาจากการที่พี่น้องสองคนสร้างวัดแข่งกัน คือวัดท่าจัด ที่ตําบลบางพลับกับวัดโคกเหล็ก ซึ่งอยู่ตรงข้ามกันคลองที่ผ่านวัดทั้งสองนี้จึงเรียกว่า "คลองสองพี่น้อง" เรื่องที่ 3 เป็นเรื่องของหนุ่มสองพี่น้องกําพร้าที่รักกันมาก สองพี่น้องได้ไปรักหญิงสองคนซึ่งเป็นพี่น้องกัน และจะแต่งงานพร้อมกัน เมื่อจัดขันหมากไปตามประเพณี บังเอิญเกิดเหตุเภทภัย เกิดพายุพัดเรือแตก ถูกจระเข้จับกินทั้งสองพี่น้อง ก็เลยได้ชื่อว่า "สองพี่น้อง"
กรมชลประทานได้พัฒนาเป็นคลองระบายน้ำชื่อว่า "คลองระบายใหญ่สองพี่น้อง" เริ่มที่ กม 0+000 ที่ ปตร.บางสาม (ปตร.สองพี่น้อง) ที่ตำบลบางตะเคียน อำเภอสองพี่น้อง จังหวัดสุพรรณบุรี ซึ่งเป็นจุดที่คลองสองพี่น้องไหลบรรจบแม่น้ำท่าจีน คลองกว้าง 40–60 เมตร
สถานที่สำคัญบริเวณริมคลอง ได้แก่ วัดบางสามซึ่งตั้งอยู่บริเวณบรรจบกับแม่น้ำท่าจีน ตลาดบางลี่มีบ้านเรือนทั้งแบบเก่าและแบบสมัยใหม่ วัดทองประดิษฐ์ วัดสองพี่น้อง วัดท่าจัด วัดบางบอน และวัดดอนสงวน เป็นต้น
สนามกีฬากันจูรูฮัน

สนามกีฬากันจูรูฮัน  เป็นสนามกีฬาอเนกประสงค์ในอำเภอมาลัง จังหวัดชวาตะวันออก ประเทศอินโดนีเซีย ปัจจุบันใช้สำหรับการแข่งขันกีฬาฟุตบอลเป็นหลัก สนามมีความจุ 42,449 ที่นั่ง เป็นสนามเหย้าของอาเรมา สโมสรในลีกา 1 และเปอร์เซอกัมเมโตร สโมสรในลีกา 3
สนามสร้างขึ้นในปี 1997 ด้วยค่าก่อสร้างประมาณ 35,000 ล้านรูปียะฮ์ ในวันที่ 9 มิถุนายน 2004 ประธานาธิบดีเมกาวาตี ซูการ์โนปูตรี เป็นผู้ประกอบพิธีเปิดสนาม การแข่งขันแรกในสนามเป็นการแข่งขันในลีกดิวิชันหนึ่ง 2004 ระหว่างอาเรมากับเปเอ็ซเอ็ซ ซเลมัน ที่ซึ่งอาเรมาชนะไปด้วยคะแนน 1-0
ในวันที่ 1 ตุลาคม 2022 แฟนสโมสรอาเรมา 125 คน และตำรวจ 2 นาย เสียชีวิตในสนามระหว่างการจลาจลและเหตุเหยียบกันเสียชีวิต
แอชลีย์ จอห์นสัน

แอชลีย์ ซูซาน จอห์นสัน (เกิด 9 สิงหาคม พ.ศ. 2526) เป็นนักแสดงชาวอเมริกัน
จอห์นสันเริ่มเป็นที่รู้จักในฐานะนักแสดงเด็กสำหรับบทบาท คริสซี ซีเวอร์ ในซิทคอมเรื่อง "โกรวิ่งเพนส์" (พ.ศ. 2533-2535) ในฐานะผู้ใหญ่ เธอมีบทบาททางโทรทัศน์ที่โดดเด่นที่สุดในบท แอมเบอร์ อาเหม็ดจากเรื่อง "เดอะคิลลิ่ง" (2011–2012) และเจ้าหน้าที่เอฟบีไอแพทเทอร์สันในซีรีส์เอ็นบีซีเรื่อง "บลายด์สปอต" (2015–2020) เธอเคยแสดงในภาพยนตร์ เช่น "วอทวีเมนวอนต์" (2000), "เดอะเฮลพ์" (2011), และ "มัชอะโดอะเบ้าน้อตติ้ง" (2012) นอกจากนี้ เธอยังเป็นสมาชิกในเว็บซีรีส์ของคริติคอลโรลเรื่อง "ดันเจียนส์และดราก้อน" (2015–ปัจจุบัน) และดำรงตำแหน่งประธานสาขาการกุศลของรายการมูลนิธิคริติคอลโรล ขณะเปิดตัวในปี ค.ศ. 2020
จอห์นสันเคยพากย์เสียงตัวละครการ์ตูน เช่น เกรทเชน กรุนด์เลอร์ ในเรื่อง "รีเซส" (1997–2001), เทอร์ร่าในเรื่อง "ทีนไททันส์" (2004–2006) และ "ทีนไททันส์โก!", จินเมย์ในเรือง "ซุเปอร์โรบอตมังกี้ทีมไฮเปอร์ฟอซโก!" (2004–2006), เกว็น เทนนีสันในแฟรนไชส์ "เบ็นเท็น" (2008–2014), รีเน็ต เทลลี่ใน"ทีนเอจมิวแตนท์นินจาเทอทัลส์" (2012), ชิเซรุใน ' (2015) และ ทิวลิป โอลเซนและเลก "อินฟินิตี้เทรน" (2019 –2020) บทบาทของเธอในวิดีโอเกมรวมทั้งการบันทึกเสียงและภาพเคลื่อนไหวของเอลลี่ในเรื่อง "เดอะลาสออฟอัส" (2013), ' (2014), และ "เดอะลาสออฟอัส พาร์ท 2" (2020), เพตราใน "" (2015–2016) และ (2017) รวมถึงเสียงของกอร์ทิสใน "เทลส์ฟรอมเดอะบอร์เดอร์แลนด์" (2014)
ในบรรดารางวัลและการเสนอชื่อเข้าชิงอื่น ๆ จอห์นสันเป็นผู้คว้ารางวัลบาฟต้าเกมส์อวอร์ดสาขาเพอร์ฟอร์เมอร์ถึง 2 ครั้ง โดยคว้ารางวัลละครั้งจากการแสดงของเธอในเกม "เดอะเลทออฟอัส" และ "เดอะเลทออฟอัส: เลฟท์บีไฮด์" ทำให้เธอเป็นคนเดียวที่ได้รับรางวัลมากกว่าหนึ่งครั้ง เธอยังได้รับการเสนอชื่อเข้าชิงรางวัลจากการแสดงของเธอในเกม "เดอะเลทออฟอัสพาร์ท 2"
อำเภอมาลัง

มาลัง  เป็นอำเภอในจังหวัดชวาตะวันออก ประเทศอินโดนีเซีย เป็นอำเภอที่ใหญ่ที่สุดอันดับสองของจังหวัดรองจากอำเภอบาญูวางี ด้วยพื้นที่ขนาด 3,530.65 ตารางกิโลเมตร มาลังเป็นแหล่งท่องเที่ยวและเกษตรกรรมสำคัญหนึ่งของจังหวัด
อำเภอมาลังมีประชากร 2,446,218 คน ตามสำมะโนปี 2010 และ 2,654,448 คน ตามสำมะโนปี 2020 แต่จำนวนนี้ไม่ได้รวมนครปกครองตนเองมาลังและบาตูซึ่งอยู่ในเขตอำเภอแต่มีการปกครองแยกต่างหาก เมืองหลักของอำเภอคือเกอปันเจ็น
มาลัง

มาลัง  เป็นนครในจังหวัดชวาตะวันออก ประเทศอินโดนีเซีย มีประวัติศาสตร์ยาวนานย้อนกลับไปถึงสมัยอาณาจักรสิงหะส่าหรี เป็นนครที่มีประชากรมากที่สุดเป็นอันดับที่ 2 ในจังหวัด โดยมีประชากร 820,043 คนตามสำมะโน ค.ศ. 2010 และ 843,810 คนตามสำมะโนปี 2020 หากรวมเขตมหานครมาลังจะมีประชากรอยูที่ 3,663,691 คนตามสำมะโน ค.ศ. 2010 เขตมหานครดังกล่าวรวมพื้นที่ของเมืองบาตูและตำบล 22 ตำบล (21 ตำบลในอำเภอมาลัง และ 1 ตำบลในอำเภอปาซูรูวัน) มาลังเป็นเมืองที่มีจีดีพีสูงสุดเป็นอันดับที่ 3 ของชวาตะวันออก รองจากซูราบายาและเกอดีรี ด้วยจีดีพี ค.ศ. 2016 อยู่ที่ 44.30 ล้านล้านรูปียะฮ์
มาลังเป็นที่รู้จักจากสภาพภูมิอากาศที่อ่อนโยน ตั้งแต่สมัยอาณานิคมดัตช์จนถึงปัจจุบัน ในสมัยที่เป็นอาณานิคมดัตช์ มาลังเป็นจุดหมายปลายทางยอดนิยมสำหรับผู้มีถิ่นพำนักชาวยุโรป แม้กระทั่งในปัจจุบัน เมืองนี้ก็ยังคงเป็นจุดหมายปลายทางยอดนิยมสำหรับนักท่องเที่ยวต่างชาติ มาลังเป็นที่ตั้งของโบราณสถานตั้งแต่สมัยอาณาจักรกันจูรูฮันจนถึงสมัยอาณานิคมดัตช์ โบราณสถานสำคัญสมัยอาณานิคมดัตช์ เช่น โบสถ์กายูตางัน อาสนวิหารอีเจ็นซึ่งสร้างตามแบบสถาปัตยกรรมกอธิก มาลังยังเป็นที่ตั้งของมหาวิทยาลัยบราวีจายาและมหาวิทยาลัยรัฐมาลัง
ชาติพันธุ์ส่วนใหญ่ในมาลังเป็นชาวชวา รองลงมาคือชาวมาดูราและชาวจีนหรือที่เรียกว่า "เปอรานากัน"
แกรี วีกส์

แกรี วีคส์ (เกิด 4 มิถุนายน ค.ศ. 1972) เป็นนักแสดงภาพยนตร์และโทรทัศน์ชาวอเมริกันที่เกิดในเยอรมนี เขายังเป็นผู้อำนวยการสร้างและนักเขียนบทภาพยนตร์อีกด้วย
ประวัติ.
แกรี วีคส์เกิดที่วีสบาเดิน รัฐเฮ็สเซิน สหพันธ์สาธารณรัฐเยอรมนีในฐานทัพอากาศสหรัฐ เขาเติบโตในจอร์เจีย เข้าเรียนในโรงเรียนมัธยมปลายที่โรงเรียนมัธยมเลคไซด์ในแอละแบมา และเขาเข้าเรียนที่มหาวิทยาลัยจอร์เจียและมหาวิทยาลัยแห่งรัฐจอร์เจีย
วีคส์ได้ปรากฏตัวในภาพยนตร์มากกว่า 50 เรื่องและผลิตภาพยนตร์มากกว่า 25 เรื่อง
เขามีชื่อเสียงในตัวละครชื่อลุค เมย์แบงก์ในซีรีส์เน็ตฟลืกซ์เรื่อง "เอ้าเตอร์", แคมป์เบลล์ในซีรีส์ทางโทรทัศน์เรื่อง "เบิร์นโนทิซ" และในบทนิค นิวพอร์ต จูเนียร์ในเรื่อง "พาร์กแอนด์รีครีเอชั่น"
ภาพยนตร์เรื่องล่าสุดของเขา ได้แก่ ' (2021), "กรีนแลนด์" (2020), ' (2017), "อินสแตนท์แฟมิลี", "ขออีกฟุตให้หัวใจเราใกล้กัน" (2019)
วีคส์ยังได้เขียนบท/สร้าง/กำกับภาพยนตร์เช่น "เดดแลนด์" และ "เมธเฮด" ตลอดจนเรื่อง "29 รีซันทูรัน"
วัดแดนสงบอาสภาราม

วัดแดนสงบอาสภาราม สร้างขึ้นเมื่อวันที่ 3 กุมภาพันธ์ พ.ศ. 2542 เป็นวัดราษฎร์ สังกัดมหานิกาย ตั้งอยู่ที่เลขที่ 99 ซอย 19 ถนนมิตรภาพ หมู่ที่ 7 บ้านใหม่ ตำบลในเมือง อำเภอเมืองนครราชสีมา จังหวัดนครราชสีมา
ต่อมาเมื่อวันที่ 27 สิงหาคม พ.ศ. 2544 จึงได้รับพระราชทานวิสุงคามสีมา 
ปัจจุบัน วัดแดนสงบอาสภาราม เป็นสำนักปฏิบัติประจำจังหวัดนครราชสีมา แห่งที่ 59 ซึ่งมีการจัดปฏิบัติวิปัสสนากรรมฐานตลอดทั้งปีปฏิบัติแนวยุบหนอ-พองหนอ ของคุณแม่สิริ กรินชัย
อาคารเสนาสนะ.
ประกอบด้วย อุโบสถ ศาลาการเปรียญ กุฏิสงฆ์ หอกลอง-ระฆัง ศาลาบำเพ็ญกุศล และฌาปนสถาน